Borelj: Odavno je trebalo da imamo dogovor Srbije i Kosova\nTanjug 21. maja 2021. 14:30\nBRISEL, 21. maja ( Tanjug) – Šef diplomatije Žozep Borelj ocenio je da je „sveobuhvatni obavezujući sporazum između Srbije i Kosova trebalo odavno da imamo“.\nU svom današnjem blogu, Borelj navodi da u junu očekuje Međuvladinu konfrenciju sa Srbijom i održavanje sastanka u okviru dijaloga Beograda i Priština na visokom političkom nivou i poziva da 2021. godina bude godina ”proboja” na svim poljima između EU i Zapadnog Balkana.\nBorelj se u svom blogu osvrnuo na radnu večeru koju je ove nedelje orgnizovao u Briselu za šest lidera sa Zapadnog Balkana, uz ocenu da je važnost ovakvog neformalnog sastanka bila ”tim veća jer se region ponovo nalazi na raskršću kada je reč o evrointegracijma”.\n”Želeo sam da razgovaram sa liderima sa Zapadnog Balkana otvoreno i neformalno o njihovim brigama i predlozima kada je reč o regionu i njegovoj evropskoj budućnosti, ali i kada je reč o više strateškom pristupu evropskoj spoljnoj politici”, navodi Borelj.\nŠef EU diplomatije dodaje da mu je želja da ”izgradi lični odnos” sa onim liderima kojima je potreban ”prostor za rad na dobrosusedskim odnosima” i sa Evropskom unijom.\n„Svi lideri izjavili su da su izabrali da EU integracije postave na vrh svojih agendi i ulože maksimalan politički kapital da približe ljude u regionu Evropskoj uniji”, zaključuje Borelj.\nOn dodaje da je bilo bilo je važno pokazati angažovanje EU sa regionom na političkom nivou, izvan same politike proširenja, ali da je diskusija tokom večere ”jasno pokazala da je proširenje gotovo egzistencijalna tema” koja ujedinjuje region.\nBorelj u svom tekstu konstatuje da je Zapadni Balkan geografski ”zahvaćen EU”, kao i da je EU vodeći trgovinski partner za sve zemlje Zapadnog Balkana, sa skoro 70 odsto ukupne trgovine regiona.\nOn, međutim, dodaje da je potrebno ”i malo znanja o evropskoj istoriji” da bi se razumelo zašto region ”ostaje krhak, a njegov proces integracije u EU kompleksan”.\nBorelj podseća da je na Balkanu počeo Prvi svetski rat, a da su se razaranja i ratovi ”vratili na evropsko tlo upravo na Balkanu” devedesetih godina prošlog veka nakon raspada bivše Jugoslavije.\n”Ovi ratovi ostavili su duboke rane koje još nisu zaceljene, uprkos vremenu koje je prošlo od Dejtonskog sporazuma za Bosnu i Hercegovinu iz 1995. godine i prekida vatre između Srbije i kosovskih boraca za nezavisnost 1999. godine. Pored ove teške istorije dolazi i igra ambicioznih „novih carstava“, u kojima Rusija i Kina pokušavaju da povećaju svoj uticaj i oslabe EU. Uprkos sada sigurnijem i stabilnijem okruženju, region je još uvek daleko od otpornog”, konstatuje Borelj.\nŠef diplomatije EU konstuje da na Zapadnom Balkanu raste „politika identiteta”, da su vidljive ”opasne ideje o preoblikovanju granica po etničkoj liniji” i ocenjuje da su takvi narativi potpuno suprotni onome za šta se zalažu evropske integracije.\nBorelj ukazuje i na činjenicu da su pandemija Kovid-19 i njene ekonomske i socijalne posledice pogoršale situaciju na Zapadnom Balkanu i dodaje da je zbog ukupnog razvoja dođaja stavio Zapadni Balkan na dnevni red poslednjeg Saveta za spoljne poslove.\n”Bilo je to prvi put od 2018. godine da se takva diskusija vodila. Ministri inostranih poslova izrazili su zabrinutost zbog „gubitka regiona“ i naglasili svoju odlučnost da se uključe u približavanje Zapadnog Balkana evropskoj budućnosti. Složili smo se da kada Zapadni Balkan isporuči svoje zadatke i obaveze i mi treba da isporučujemo svoje”, piše Borelj.\nPoručuje da je zahvalan političkim liderima iz regiona na iskrenosti i prenosi njihovu zajedničku poruku upućenu zemljma članicama EU:\n”Potrudite se da pročitate mapu i istoriju Balkana da biste mogli da razumete nas i plan za zajedničku budućnost i EU”, poručio je.\nŠef diplomatije EU zaključuje da će se o evropskom angažamanu sa Zapadnim Balkanom ponovo govoriti tokom junskog Savet EU, u julu na sastanku u okviru Berlinskog procesa kao i na planiranom samitu EU Zapadni Balkan u oktobru.


Počinje sa radom nova regionalna kancelarija kompanije Visa | PC Press\nPočinje sa radom nova regionalna kancelarija kompanije Visa\n9. april 2015. Jovana Milićević\nKompanija Visa najavila je zvanični početak rada nove regionalne kancelarije za Jugoistočnu Evropu koja se nalazi u Beogradu.\nPoslovanje regionalnog Visa sedišta u Srbiji biće usmereno na dalji razvoj industrije elektronskog plaćanja u Srbiji, Bosni i Hercegovini, Crnoj Gori i drugim zemljama Balkana. Među prioritetima novog lokalnog centra biće širenje mreže prodajnih mesta koja prihvataju kartice, kao i unapređenje iskustva korisnika kartica, navodi se u zvaničnom saopštenju.\n„Kako bismo razumeli i iskoristili potencijal regiona moramo dobro da upoznamo naše partnere i klijente, trgovce i korisnike kartica, jer jedino tako možemo saznati kako ljudi žele da plaćaju i budu plaćeni. Verujemo da ćemo jačanjem našeg prisustva kroz poslovanje centrale u Beogradu tržištima regiona Jugoistočne Evrope obezbediti najnapredniju tehnologiju plaćanja kompanije Visa, kao i prednosti brenda kome veruju ljudi širom sveta bilo da su to korisnici kartica, trgovci, banke ili vladin sektor“, rekao je Vladimir Đođević, novoimenovani Visa regionalni menadžer za Jugoistočnu Evropu.\nCentrala u Beogradu će u saradnji sa bankama i trgovcima raditi na daljem razvoju inovativnih sistema plaćanja među kojima su: Visa payWave, NFC mobilna beskontaktna plaćanja, i e-commerce rešenja i proizvodi.\nTagovi: plaćanja, region, Visa\n← Mogu li IT bezbednosni propusti da unište kompaniju?\nKratka istorija nacionalnog internet domena →


Naslovna/VESTI/Razvojna pomoć Srbije regionu\nProgram Ujedinjenih nacija za razvoj (UNDP) u Srbiji objavio je javni poziv za dodelu sredstava za inovativna rešenja koja mogu da pruže odgovor na posledice krize izazvane pandemijom kovid-19 u Severnoj Makedoniji i Albaniji, i to kao deo zvanične razvojne pomoći Srbije u okviru inicijative “Mali Šengen”.\n“Pandemija kovid-19 imaće širok i dalekosežan uticaj na zdravlje i ekonomsko blagostanje ljudi. Da bi region zapadnog Balkana mogao da odgovori na ove izazove i izgradi otpornost na ovu i buduće krize neophodan je zajednički odgovor više država”, ocenio je UNDP.\nOblasti u kojima mogu da ponude rešenja su: nove digitalne usluge, beskontaktne ekonomske aktivnosti i “zdravlje i dobrobit” stanovništva.\n“Kandidati mogu da prijave već primenjen nov pristup, proizvod, ili uslugu, a mogu da predlože studiju izvodljivosti koja bi testirala predloženo rešenje”, navedeno je u javnom pozivu.\nJavni poziv pokrenut je kao deo projekta “Okvir za ubrzanje postizanja Ciljeva održivog razvoja”, koji finansira Vlada Srbije, a sprovodi UNDP.


Bar: Izmijenjen režim rada Kancelarije za legalizaciju bespravno izgrađenih objekata\nUsljed kompleksne epidemiološke situacije, a u cilju zaštite zdravlja građana i službenika, Kancelarija za legalizaciju objekata Opštine Bar radiće do daljeg u izmijenjenom režimu, saopšteno je iz lokalne uprave.\nKancelarija za legalizaciju broj 252 radiće sa strankama ponedjeljkom, srijedom i petkom, i to od 11 do 13 časova.\nZa sva pitanja vezano za legalizaciju bespravnih objekata, građani se mogu obratiti i putem telefona 030 301 482, odnosno putem maila: zorica.krsmanovic@bar.me .\nGrađani potrebne obrasce mogu preuzeti putem sajta Opštine Bar: https://bar.me/zahtjevi-i-obrasci/#1446059695270-0fc883a3-2661 (*041 zahtjev za legalizaciju i *041 zahtjev za legalizaciju dijela objekta).\n-Opština Bar nastojaće da što efikasnije zaštiti zdravlje građana i službenika lokalne uprave ali da istovremeni efikasno i ažurno odgovara na zahtjeve građana i u kontinuitetu sprovodi postupke u okviru sektora za legalizaciju.\nU skladu sa eventualnim promjenama epidemiološke situacije i broja oboljelih u narednom periodu, javnost ćemo blagovremeno obavijesititi o promjenama režima rada ove Kancelarije-saopštili su iz Opštine Bar.


RTCG - Radio Televizija Crne Gore - Nacionalni javni servis :: Ekonomija :: Siva ekonomija odomaćena među privrednicima / print=true\nKASALICA UPOZORAVA 20. 05. 2019. 20:46 >> 20:45 0\nTurizam je jedna od udarnih grana razvoja u Crnoj Gori, ali je dugo bila zapostavljena, čemu je doprinijelo to što je siva ekonomija odomaćena priča među privrednicima, ocijenila je ekonomska analitičarka Mila Kasalica.\n“Moramo sagledati malo širi makroekonomski okvir, sa osnovnom defnicijom turizma da je jedna od udarnih grana razvoja u Crnoj Gori, međutim dugo je bila zapostavljena i trpjela posljedice iz 90-ih. Ni jedno ni drugo na makronivou nije moglo da doprinese da se polako ispravlja značajan uticaj onoga što je nasljeđeno”, rekla je Kasalica agenciji Mina-business.\nOna je navela da se to ispravljalo, ali ne u dovoljnoj mjeri, čemu je doprinijelo to što je siva ekonomija odomaćena priča među privrednicima i privrednim komorama koje tome 'kumuju'.\n“Za to je jednostavan razlog, a odnosi se na fušerisanje kvaliteta finansijskih izvještaja, što jasno dokazuje da dok privrednici ne budu poštovali kvalitet finansijskih izvještaja, empirijska baza na osnovu koje možemo reći da smo savladali sivu ekonomiju će ostati mrtvo slovo na papiru, barem u mjeri do 20 odsto učešća u bruto domaćem proizvodu (BDP) odnosno deset odsto što bi bilo poželjno”, kazala je Kasalica.\nPrema njenim riječima, ključna biznis barijera svih poslovnih poduhvata je rad Poreske uprave i inspekcijskih službi koji ne služe svojoj glavnoj misiji, odnosno da budu podrška privredi nego predstavljaju sljedbeništvo forme, a ne poštovanje suštine zakona ili privrednih napora.\n“Ako se dotaknemo podataka, od turizma smo od 2010. do prošle godine, ostvarili nekih 6,4 milijarde EUR priliva. Odliva je bilo 400 miliona, tako da je neto nekih 706 miliona ostajalo u ekonomiji Crne Gore”, kazala je Kasalica.\nOna je podsjetila da je, prema preliminarnim podacima za prošlu godinu ostvareno milijardu EUR prihoda, međutim to nijesu uvijek najpouzdaniji podaci.\n“Naši turistički poslenici i akademija koja prati turističku privredu ni dan danas se ne trudi da izradi objektivnu, dobru metodologiju koja bi empirijski dokazivala ono što je u makrobilansima. Nedostatak objektivne metodologije najveći je poraz turističke privrede u ovom trenutku”, smatra Kasalica.\nOna je, odgovarajući na pitanje šta su glavni razlozi zbog kojih preduzetnici sve više 'prelaze' u sivu zonu poslovanja, kazala da su političari uveli različite stope poreza na dodatu vrijednost (PDV) unutar turizma, koje se kreću od sedam odsto za jahte do toga šta je hotel od pet zvjezdica na sjeveru odnosno četiri zvjezdice na jugu, kao i segregacije turista u zavisnosti od toga da li dođu ili ne u top hotel.\n“To je imalo za posljedicu da su mali privrednici, koji su kičma privrednog sistema, jasno odlučili da jedan dio biznisa neće prijaviti”, dodala je Kasalica.\nOna je kazala da mali broj kompanija kao što su Montenegro stars, Beppler & Jacobson, Hotelska grupa (HG) Budvanska rivijera i niz srednjih kompanija ostvaruje profit u zadnje dvije, tri godine.\n“Većina izvikanih projekata koji su najmanja podrška turističkoj privredi kao što su veliki projekti na primorju od Luštica Developmenta, Porto Novog, Porto Montenegra prave gubitak, i to značajni”, navela je Kasalica.\nOni, kako je dodala, trenutno ne doprinose turističkom proizvodu i kvalitetu usluge, već značajnom gubitku unutar finansijskih izvještaja, pa se može postaviti pitanje koji je to poslovni motiv da su oni uopšte u Crnoj Gori.


OŠTRIJE MERE PRI ULASKU U AUSTRIJU: Pored karantina, obavezan i negativan PCR test | Novosti.RS\nTako od danas, pored dosadašnjeg obaveznog desetodnevnog karantina, svi koji, iz rizičnih zemalja ulaze u Austriju, moraju imati negativan antigenski ili PCR test ne stariji od 72 sata.\nAlternativa tome je da se testiranje izvrši u Austriji u roku od 24 sata od ulaska u zemlju.\n- Negativan test se mora pokazati prilikom mogućih kontrola, pri čemu kontrola može da se sprovede na bilo kom mestu, a tako i u okviru saobraćajne kontrole - ukazuje se u uredbi.\nI pored negativnog testa lice koje uđe u Austriju iz rizičnih regiona i zemalja mora stupiti u desetodnevni karantin.\nI dalje postoji mogućnost da se prekine samoizolacija nakon petog dana karantina, negativnim testom.\nSledeća novina se tiče prekograničnih radnika, koji od sada moraju da se registruju elektronski pre ulaska u Austriju, i ujedno imaju negativan test.\nPrekogranični radnici moraju da imaju sa sobom, prilikom prelaska granice, negativan antigenski ili PCR test ne stariji od sedam dana.\nKao prekogranični radnici se vode, prema uredbi, sva lica koja najmanje jednom mesecnco iz poslovnih razloga putuju u Austriju.\nZbog novog soja, navodi se u uredbi, zabranjuje se ulazak građanima Velike Britanije, a od te zabrane izuzeti su samo građani EU, lica koja se nalaze na poslovnom putovanju i studenti koji dolaze iz Velike Britanije.\nZa osobe koje su najmanje deset dana pred dolazak u "Alpsku republiku" boravili u zemljama sa niskom stopom zaraze, to jest Australije, Finske, Grčke, sa Islanda, Novog Zelanda, iz Norveške, Singapura, Južne Koreje i Vatikana ne postoje ograničenja prilikom ulaska u Austriju.\nTakođe bez ograničenja ulazak u zemlju dozvoljen je, uz određene preduslove za osobe koje putuju zbog nepredvidivih događaja, neodloživih obaveza, posebno porodičnih razloga, ili zbog hitnih medicinskih usluga.\nU uredbi se, takođe, pojašnjava i "ulazak u zemlju iz poslovnih razloga", koji, kako se podvlači, moraju biti dokazani, na primer potvrdom poslodavca, nalogom ili potvrdom o terminu za razgovor o zaposlenju.\nU toj potvrdi mora da se navede i vremenska komponenta, pri čemu je nedopuštiv višenedeljni boravak ako je termin zakazan za tri dana.\nAustrija je 19. decembra uvela stroži režim ulaska u zemlju, najpre sa namerom da spreči građane poreklom sa Zapadnog Balkana da putuju u zemlje porekla za vreme praznika, a bilo je predviđeno da ta mera ostane na snazi samo do 10. januara.\nMeđutim, vlada Austrije je režim ulaska u zemlju u više navrata, ne samo produžila, već i pooštrila, kao što je slučaj i ovoga puta.\nvirus korona korona u Austriji korona virus novi soj virusa korona nove mere u Austriji granice u Austriji negativan PCR test\nNEMAČKA je saopštila da će uvesti meru striktnog zatvaranja u periodu od pet dana tokom Uskrsa zbog “eksponencijalnog” širenja virusa korona.


OPENS uspešno funkcioniše i nakon godine titule | NSU\nNaslovna Istaknuto OPENS uspešno funkcioniše i nakon godine titule\nOPENS uspešno funkcioniše i nakon godine titule\nGradonačelnik Novog Sada Miloš Vučević, ministar omladine i sporta Vanja Udovičić i koordinator OPENS-a Vukašin Grozdanović sastali su se u Кreativnom distriktu u budućem Omladinskom centru OPENS kako bi razgovarali o dosadašnjim rezultatima i planovima za budućnost te organizacije.\nКako je tom prilikom istaknuto OPENS je kroz programe u prethodnom periodu okupio 500 000 mladih ljudi i značajno doprineo omladinskoj politici i povećanom učešću mladih u društvenom i političkom životu. Vukašin Grozdanović zahvalio se gradonačelniku i ministru na podršci i izrazio očekivanje da će slični omladinski centri biti formirani širom Srbije i da će se po modelu Novog Sada unapređivati omladinska politika.\n“Ovo je prvi objekat koji smo kompletno renovirali u Кineskoj četvrti, a preko sto miliona dinara je ovde uloženo uz podršku Vlade Srbije. OPENS sada sprovodi javnu nabavku za unutrašnje opremanje, a sve bi trebalo da bude završeno oko Nove godine. Radovi se odvijaju i na drugim objektima, pre svega na zgradi Studentskog kulturnog centra na Bulevaru despota Stefana. Radićemo jedno po jedno, nećemo odustati od ovog velikog projekta formiranja Кreativnog distrikta. Grad nastavlja dalju saradnju sa OPENS-om, nismo ih limitirali samo na 2019. godinu, to je naša strategija sublimirana u njihovom programu i ideji. OPENS obuhvata desetine omladinskih organizacija, udruženja ali i pojedinaca koji su uključeni u ovaj program i koncept. Gotovo godinu dana posle evropske titule, priča se nastavlja i verujem da je ovo dobar pristup kako da mlade sačuvamo u našim gradovima, u našoj državi. Da vide da ovde imaju šansu, da oni odlučuju o pitanjima koja ih se tiču, da nisu nemi posmatrači sa strane. OPENS je učestvovao u izradi Lokalnog akcionog plana za mlade, tako da smo im prepustili da koncipiraju ključni strateški akt za sve ono što ćemo raditi na polju omladinske politike u Novom Sadu. Iskreno se zahvaljujem ministru Udovičiću i njegovom ministarstvu na podršci koju smo imali prethodnih godina. Prostor Omladinskog centra će biti fantastičan, ali najbitnije je što će sadržaj koji ovde bude proizveden biti na najvišem nivou”, naglasio je gradonačelnik Vučević.\n“Po prvi put posle 30 godina se završava jedna zgrada koja je namenjena samo i direktno mladima. To je prvi Omladinski centar u Srbiji, na 900 kvadrata prostora gde će mladi moći da se iskažu, da kreativno deluju i da donesu dodatnu vrednost svojoj državi i svom gradu”, zaključio je Udovičić.\nAutor: nsuzivo.rscioniše i nakon godine titule


Bajern Minhen je u Lisabonu potukao Barselonu sa 8:2 u četvrtfinalu Lige šampiona, a Argentinac gotovo da nije mogao da pomogne već bespomoćnim saigračima.\nNakon katastrofe Katalonaca društvenim mrežama su počele da kruže fotografije Lionela Mesija iz svlačionice, u društvu golmana Ter Štegena kada je trebalo da se vrate u igru nakon pauze, a već je bilo 4:1.\nDo kraja meča, Barselona je postigla isti broj golova, ali i Bajern što je značilo jedan od najvećih užasa u istoriji Katalonaca.\nPrizor iz svlačionice fudbalera Barselone kao plena koji je svestan da od zveri za sobom ne može pobeći, kruži internetom.\nJedna fudbalska sila kakva je Barselona nikada nije izgledala pitomije.


Potpisan Memorandum o osnivanju Centra za ruske studije na Univerzitetu u Istočnom Sarajevu - lukavicaonline.com\nNačelnik opštine Istočno Novo Sarajevo Ljubiša Ćosić primio je u četvrtak, 01. marta delegaciju Sibirske škole korporativnog upravlјanja iz Omska (Rusija). Tokom ove posjete vođeni su razgovori u pogledu osnivanja Centra za ruske studije na Univerzitetu u Istočnom Sarajevu.\nNačelnik Ćosić ovom prilikom je potpisao Memorandum o saradnji između „Sibirske škole korporativnog upravlјanja“ i Opštinske uprave Istočno Novo Sarajevo, u vezi realizacije zajedničkih projekata i dugoročnog partnerstva u područjima od zajedničkog interesa. Ovim Memorandumom definisaće se vidovi saradnje između potpisnika u oblasti naučno-istraživačke, stručne i obrazovne djelatnosti. Takođe, Memorandumom je definisano da će se saradnja odvijati na principu obostranog interesa, kroz zajedničko angažovanje raspoloživih lјudskih i materijalnih resursa.\nU okviru 8. Međunarodne naučno-praktične konferencije, koja je održana u četvrtak 02. marta u Palama potpisan je i sporazum između rektora Univerziteta u Istočnom Sarajevu i rektora Sibirske škole korporativnog upravlјanja o osnivanju Centra za ruske studije, koji će obuhvatati sve segmente izučavanja i saradnje kada je u pitanju ruski jezik, kultura, biznis, ekonomija i svi drugi aspekti saradnje.\nPreviousPremijerno izdanje Festivala 84 u organizaciji EXIT\nNextOdigrana premijera predstave „Zla žena“


Obaveza korišćenja gasa za javna preduzeća i ustanove – ZoomUe\nObaveza korišćenja gasa za javna preduzeća i ustanove\nUŽICE-U cilju sprovođenja Kratkoročnog akcionog plana zaštite kvaliteta vazduha na teritoriji grada Užica, Gradsko veće donelo je odluku kojom je obavezna upotreba gasa u javnim kotlarnicama.\nOdlukom se obavezuju pravni subjekti koji imaju sedište na teritoriji grada Užica, kojima je grad Užice osnivač, kojima se grejanje plaća iz budžeta grada Užica ili kojima je grad Užice finansijski pomogao da izvrše konverziju grejanja na prirodni gas, da su obavezni da u grejnoj sezoni u periodima povećanog aerozagađenja (od 1.11.2015. godine do 28.02.2016. godine) koriste za grejanje prirodni gas, osim u slučajevima kada prirodni gas nije dostupan na tržištu.\nPravni subjekti iz ove Odluke dužni su da prirodni gas kao energent koriste i u slučaju da je cena mazuta ili drugog ekološki neprihvatljivog energenta u odnosu na prirodni gas manja.\nNadzor nad sprovođenjem ove odluke vršiće inspekcija za zaštitu životne sredine u skladu sa Zakonom o zaštiti od vazduha.\n„Za ovo malo duše“ od 13. do 20.novembra (video)\nNext story BB tablice za Bajinu Baštu\nPrevious story Košarkaši Zlatibora posle prave drame slavili u Beogradu


„Heroji u doba koronavirusa“: Svetlana Rakić i Špend Ćamilji - Medija centar\n„Heroji u doba koronavirusa“: Svetlana Rakić i Špend Ćamilji\nU vreme krize izazvane pandemijom koronavirusa Kosovo bi bez pomoći i podrške međunarodnih organizacija i institucija bilo u mnogo težoj situaciji nešto što danas jeste rečeno je u emisiji “Heroji u doba koronavriusa”. Tokom 2020. godine od Kosovskog tima Ujednjenih nacija Kosovo je dobilo 32 miliona evra za borbu protiv kovida-19, od čega je najveći deo uložen u zdravstveni sistem, a Međunarodna organizacija za migracije je tokom pandemije koronavirusa finasnirala izgradnju preko 100 kuća u nevećnskim sredinama na Kosovu za interno raseljenja lica.\nIako je, prema rečima Špenda Ćamiljija iz Kosovskog tima Ujedinjenih nacija, posao UN agencijia da pomažu društvima i državama da bolje i lakše prebrode krize, pandemija koronavirusa pokazala je važnost i značaj UN-ovih agencija i organizacija na Kosovu. Od početka pandemije kosovske institucije su za borbu protiv kovida-19 od KTUN dobile 32 milona evra, od čega je najveći deo novca uložen u zdravstveni sistem.\n„Od svih agencija koje su trenutno na Kosovu mi smo bili u mogućnosti da otprilike prošle godine usredsredimo 32 miliona evra fondova iz raznih međunarodnih i UN-ovih i ostalih partnera usmeravamo na Kosovo, posebno u cilju podržavanja institucija sa borbom protiv korone. Recimo Nacionalni institut za javo zdravje na Kosovu je imao mogućnosti da radi samo oko 500 testova dnevno, a trenutno imaju 10 puta više. Znači većina tih kapaciteta su podržani od strane Ujedinjenih nacija i agencija“, kazao je Ćamilji.\nUz podršku Međunarodne organizacije za migracije i tokom 2020. godine u nevećinskim sredinama na Kosovu izgrađeno je preko 100 kuća za povratnike i interno raseljna lica. Osim izgradnje kuća, ova organizacija građanima je pomagala i sa paketima hrane i lekova.\n„U proteklom periodu povratnički projekat koji finansira Evropska unija nastavlja da funkcioniše, uprkos pandemiji. Ljudi su radili na terenu i vraćeno je 100 porodica tokom 2020. godine, što je preko 400 pripadnika nevećinske zajednice koji su vraćeni na Kosovo. Pored toga po njihovom povratku oni dobijaju specijalne pakete pomoći kako u hrani, tako i belu tehniku i dobijaju neku mehanizaciju i grant da započnu svoj posao, da čisto imaju od čega da žive kad se vrate. Takođe, ovim ljudima je bilo omogućeno da pohađaju specijalizovane treninge koji bi im posle olakšali zapošljavanje,sem toga imali su i razne radne praske. Takođe, ovim ljudima koji su rainije bili vraćeni peko 250 porodica je dobilo pakete pomoći, u vidu higijenskih sredstava, pakete hrane i lekova“, rekla je Svetlana Rakić iz Međunarodne organizacije za migracije.\nPrema rečima Rakićeve pomoć nevećinskom stanovništvu nastaviće se i u budućnosti.\n„U narednoj godini ćemo distribuirati još preko centara za socijalni rad, biće podška za nevećinske zajednice koje će dobiti pomoć kako u hrani, tako i u zapošljavanju. Nevećinski biznisi će dobiti pomoć da se oporave od posledica koje je izazvala ova pandemije. Takođe smo uvideli da postoji problem sa dostupnošću informacija nevećinskim zajednicama tako da smo svi zajedno radili na tome da se informacije na vreme i tačno prevedu i budu dostupne svima. Pored štampanih materijala pravili smo i različite video materijale koji su bili dostupni na društvenim mrežama i tako smo pokušali da informišemo ljude“, rekla je Svetlana Rakić.\nDo nevećinskh zajednica pomoć je stigla i od Kosovskog tima ujedinjenih nacija.\n„Pokušavamo da ta oprema bude dostupnom svom stanovništvu, pošto znamo da većinsko stavništvo koristi drugi sistem zdravstva dok posebno srpska zajednica koristi sopstveni, odnosno drugi sistem zdravstva. U tom slučaju smo morali da budemo pažljivi, ali smo imali jako dobru podršku i saradnju sa kosovskim institucijama čak je i Ministarstvo zdravlja kada smo trebali dostaviti određene informacije, pa čak i snabdeaje određenim zalihama počeli su dostavu odnosno radili su dostavu i u srpski sistem zdravlja. Znači na neki način ova kriza nam je ukazala da ipak možemo na neki način raditi zajedno i preko tih naših etničkih podela“, rekao je Špend Ćamilji.\nEmisiju „Heroji u doba koronavirusa“ realizuje Medija centar u Čaglavici uz podršku Kosovskog tima Ujedinjenih nacija (UNKT). Emituje se svakog drugog petka od 21 sat na kanalima TV mreže – TV Herc u Štrpcu, TV Puls u Šilovu, TV Mir u Leposaviću, kao i na RTV KIM u Čaglavici.


Nova godina u restoranu ''Kristal''\nsreda, 10 decembar 2014 07:10\nSlužba za ugostiteljstvo ĐERDAP USLUGE i ove godine, tradicionalno organizuje doček Nove 2015. godine u restoranu Kristal. Veliki izbor najraznovrsnijih specijaliteta od mesa, suhomesnih proizvoda, peciva, dezerta i pića kao i bogat muzički program učiniće novogodišnju noć u restoranu Kristal nezaboravnom.\nIzgradnja odvodnih kanala u Tekiji\nsreda, 10 decembar 2014 07:07\nIako vremenski uslovi ne idu na ruku građevincima, zaposleni građevinske operative transporta i mehanizacije ĐERDAP USLUGE, uspešno obavljaju radove na izgradnji odvodnih kanala kroz naselje Tekija.\nRedovna takmičenja i Novogodišnji turniri\nsreda, 10 decembar 2014 07:02\nU SRC „Jezero“ tokom decembra, osim redovnih prvenstvenih takmičenja tradicionalno se održavaju i Novogodišnji turniri. Kladovske sportske ekipe sa promenljivim uspehom nastupaju ove jeseni , tako su rukometaši Đerdapa trenutno prvi u Srpskoj ligi, dok su odbojkaši Đerdapa najviše rangiranog kladovskog kluba uspeli tek da zabeleže dve pobede.\nZaštita Tekije od bujičnih voda\nsreda, 12 novembar 2014 13:58\nU okviru Projekta zaštite naselja Tekija od bujičnih voda, zaposleni građevinske operative , transporta i mehanizacije ĐERDAP USLUGE, rade na izgradnji velikog odvodnog kanala.\nPrvenstvena sezona se zahuktava\nsreda, 12 novembar 2014 13:55\nSportsko rekreativni centar Jezero , stecište je sportskih dešavanja tokom cele godine , ali sportska borilišta posebno ožive tokom jesenji.\nPoslovni prostor okružen cvećem\nsreda, 12 novembar 2014 13:53\nZaposleni službe za ozelenjavanje i održavanje zelenih površina ĐERDAP USLUGE, zamenili su takozvano letnje cveće sa zasadima cveća koje je otporno na niske temperature i koje će ukrašavati prostor ispred direkcije i restorana do proleća.\nIzgradnja kanalizacije u naseljima\nutorak, 28 oktobar 2014 07:35\nNakon uspešno izvedenih radova na više kanalizacionih mreža u Kladovu i okolnim naseljima zaposleni građevinske operative, transporta i mehanizacije ĐERDAP USLUGE ove jeseni grade kanalizaciju u Vajugi, Milutinovcu i naselju Dedinje.\nGPS sistem u svakom vozilu\nutorak, 28 oktobar 2014 07:31\nU skladu sa savremenim zahtevima poslovanja, ĐERDAP USLUGE uvele su sistem praćenja/menadžmenta svojih vozila takozvani GPS.


Borovac i Wood o prilivu migranata u BiH\nDržavna ministrica za ljudska prava i izbjeglice Semiha Borovac sastala se danas sa Richardom Woodom, šefom Odjela za vladavinu prava u Uredu specijalnog predstavnika EU u BiH (EUSR) i njegovim saradnicima koji su pozdravio koordinirane aktivnosti institucija Bosne i Hercegovine u vezi sa novonastalom situacijom nakon priliva većeg broja migranata u našu zemlju.\nPrimarna tema ovog radnog sastanka bila je aktuelna situacija vezana za migrante koji borave u našoj zemlji u smislu mjera koje su već poduzete kako od strane institucija vlasti tako i od međunarodnih partnera sa fokusom na smještaj migranata koji su izrazili namjeru za azil u Izbjegličkom i Readmisionom centru u Salakovcu. Naglašeno je da se za dalje aktivnosti na ovom planu očekuje i podrška Evropske unije.\nMinistrica Borovac je potcrtala kako je ustupanjem dijela Izbjegličkog i Readmisionog centra u Salakovcu za potrebe smještaja osoba koje su izrazile namjeru ili podnijele zahtjev za azil ostvaren primarni cilj, a to je njihovo humano zbirnjavanje u našoj zemlji. Navela je kako osobe u centrima u Salakovcu imaju pored smještaja osigurana i dva topla obroka dnevno, higijenske uvjete, na raspolaganju im je i tim prevodilaca kao i psiho-socijalna podrška od strane nevladinih partnera dok još nije riješeno pitanje primarne zdravstvene zaštite.\nTakođer, ministrica je najavila kako će uskoro u organizaciji Ministarsta sigurnosti i Ministarstva za ljudska prava i izbjeglice uskoro biti organizirana regionalna konferencija na kojoj će biti razmotren problem migracija i insistirano na zajedničkim mjerama za njegovo rješavanje gdje se očekuje i pomoć i podrška Evropske unije kroz aktiviranje mehanizma za rješavanje problema migranata u regionu.


Savet za borbu protiv koprupcije :: Izveštaj o evidenciji nepokretnosti grada Beograda\nIzveštaj o evidenciji nepokretnosti grada Beograda\nSavet za borbu protiv korupcije dostavio je 28.08.2017. godine Vladi Republike Srbije Izveštaj o evidenciji nepokretnosti grada Beograda. Izveštaj je dostavljen i Generalnom sekretarijatu Vlade Republike Srbije kao i Ministarstvu građevinarstva, saobraćaja i infrastrukture.\nIzveštaj o nepokretnostima grada Beograda možete preuzeti ovde.\nSavet je uradio Izveštaj o evidenciji nepokretnosti grada Beograda imajući u vidu važnost uspostavljanja jedinstvene i tačne evidencije imovine, koja je preduslov da raspolaganje imovinom u javnoj svojini bude transparentno čime se smanjuje mogućnost za koruptivno delovanje.\nSavet ima obavezu da, u skladu sa Nacionalnom strategijom za borbu protiv korupcije u delu V - Praćenje rezultata sprovođenja Strategije i akcionog plana tačka 5.3., u formi izveštaja ukazuje Vladi Republike Srbije na uočene pojavne oblike korupcije i propuste u mehanizmima borbe protiv korupcije.\nEvidencija, upravljanje i raspolaganje nepokretnostima u javnoj svojini, je oblast obuhvaćena Nacionalnom strategijom za borbu protiv korupcije za period 2013 - 2018. godine, kao i Akcionim planom za njeno sprovođenje kojim je u tački 3.2.2.1.5. predviđena izrada i redovno ažuriranje potpune evidencije o imovini u javnoj svojini i njenim korisnicima i javno objavljivanje podataka o imovini.\nObveznik za ispunjenje navedene obaveze je Republička direkcija za imovinu, a predviđeni rok za ispunjenje obaveze je dvanaest meseci od usvajanja Akcionog plana, odnosno 25. 08. 2014. godine. Republička direkcija za imovinu u skladu sa Zakonom o javnoj svojini obavlja poslove državne uprave u vezi sa pribavljanjem, upravljanjem i raspolaganjem stambenim zgradama, stanovima i drugim nepokretnostima, koje koriste državni organi, o čemu podnosi godišnji izveštaj Vladi Republike Srbije. Nadzor nad radom Direkcije vrši Ministarstvo finansija koje, u skladu sa članom 69. Zakona o javnoj svojini, ima pravo neposrednog uvida u evidenciju i dokumentaciju o pribavljanju, korišćenju, upravljanju i raspolaganju stvarima u javnoj svojini, kao i da o utvrđenom stanju obavesti Vladu Republike Srbije.\nSavet je u svom Izveštaju želeo na primeru grada Beograda da pokaže kako se sprovode mere iz Akcionog plana za borbu protiv korupcije iz navedene oblasti, pa je od Republičke direkcije za imovinu zatražio podatke o evidenciji nepokretnosti grada Beograda i to: zemljišta, poslovnog i službenog prostora, stanova.\nGrad Beograd je odabran kao reprezentativni uzorak jer se na njegovom primeru može pokazati pravo stanje u oblasti evidencije i raspolaganja nepokretnostima, imajući u vidu da je Beograd glavni grad Republike Srbije, sa nepokretnostima najveće vrednosti, najveći administrativni centar, sa najvećim brojem stanovnika i sa najvećim lokalnim budžetom.\nDirekcija je u odgovoru Savetu 30.09.2016. godine, (nakon dve godine od roka koji je zadat Akcionim planom), navela da raspolaže samo bazom podataka iz baze Jedinstvene evidencije nepokretnosti u državnoj svojini, koja je uspostavljena na osnovu podataka koje su dostavili korisnici sredstava u državnoj svojini, u skladu sa Zakonom o sredstvima u svojini Republike Srbije, koji je prestao da važi stupanjem na snagu Zakona o javnoj svojini.\nDirekcija je takođe obavestila Savet, da je u cilju primene pomenutog Zakona o javnoj svojini, uspostavila program automatske obrade podataka za vođenje jedinstvene evidencije nepokretnosti u javnoj svojini, kao web aplikaciju koja je stavljena u produkciju 08.02.2016. godine. Pritom, Direkcija je navela u odgovoru Savetu, da je uputila akt br.954-310/2016, odnosno cirkularno pismo svim državnim organima, Upravi za imovinu, APV, upravnim okruzima, gradovima, ostalim JLS, javnim preduzećima, čiji je osnivač Republika Srbija, da su sa uspostavljanjem nove web aplikacije stvoreni uslovi da se počne sa elektronskim dostavljanjem podataka o nepokretnostima u javnoj svojini koje koriste. Što se tiče nepokretnosti koje koristi grad Beograd, Direkcija je obavestila Savet da nije pristupio navedenoj aplikaciji, osim opštine Novi Beograd koja je unela jednu nepokretnost.\nPored podataka o evidenciji nepokretnosti grada Beograda, koje je Savet dobio od Republičke direkcije za imovinu, podatke po tom osnovu Savet je prikupio od grada Beograda, kao i od Republičkog geodetskog zavoda. Sva tri navedena subjekta morala bi imati istovetne podatke o nepokretnostima grada Beograda, u skladu sa pravnom regulativom koja reguliše njihov rad.\nNaime, grad Beograd je u obavezi da podatke iz svoje evidencije o stanju, vrednosti i kretanju sredstava u javnoj svojini koje koristi, dostavlja Republičkoj direkciji za imovinu, koja vodi jedinstvenu evidenciju nepokretnosti u javnoj svojini.Nadležni organ grada Beograda (Sekretarijat za imovinsko pravne poslove i odeljenja za imovinsko pravne poslove opština) podnosi nadležnoj službi za katastar nepokretnosti zahtev za upis prava javne svojine, kao i potvrdu Republičke direkcije za imovinu da su nepokretnosti prijavljene za jedinstvenu evidenciju nepokretnosti u državnoj svojini (čl.76. Zakona o javnoj svojini).\nMeđutim i pored napred utvrđene metodologije, ti podaci se značajno razlikuju, što upućuje na zaključak da nema prave i pouzdane evidencije o imovini u javnoj svojini, ne samo grada Beograda, već cele Republike.\nČinjenica da se i nakon tri godine od zadatih rokova za uspostavljanje jedinstvene baze podataka o imovini u javnoj svojini nije odmaklo od početka, nameće ozbiljno pitanje odgovornosti obveznika zaduženih za sprovođenje Nacionalne strategije za borbu protiv korupcije iz te oblasti, kao i institucija koje imaju nadzor nad njihovim radom.\nSavet je u Izveštaju zaključio da nadležne državne institucije nemaju prave podatke o imovini Republike Srbije, i da ne postoji stvarna želja da se u toj oblasti uspostavi red. U prilog tome govori primer Zakona o javnoj svojini koji je donet 2011. godine i po kome su određeni rokovi do kada su AP, JLS, javna preduzeća i dr. dužni da upišu pravo javne svojine, odnosno kada treba da se uspostavi jedinstvena evidencija nepokretnosti u javnoj svojini.\nSvaki put kada su ti rokovi isticali, donošene su izmene Zakona o javnoj svojini i određivan novi naknadni rok. Od 2013. godine kada je određen prvi rok, izmenama Zakona došlo se čak do 31.12.2017. godine.\nPored toga, Zakon o javnoj svojini nema propisane kaznene odredbe, a pre svega novčanu kaznu za prekršaj pravnom licu i odgovornom licu u državnom organu i organizaciji, ako ne vodi evidenciju o stanju i kretanju sredstava u državnoj svojini koju koristi i ako u propisanom roku ne dostavi podatke o nepokretnostima koje koristi, što je postojalo u članu 45. i 46. Zakona o sredstvima u svojini RS, koji je prestao da važi donošenjem Zakona o javnoj svojini.\nUpravo ovako doneta zakonska rešenja daju potpuni legitimitet nepostupanju nadležnih institucija, zaduženih za uspostavljanje jedinstvene baze podataka o javnoj svojini. Izostanak odgovornosti za vođenje evidencija o imovini, a istovremeno davanje širokih ovlašćenja pojedincima koji upravljaju i raspolažu javnom imovinom, stvara prostor za zloupotrebu te imovine i mogućnost korupcije nesagledivih razmera.\nSavet je na primeru grada Beograda, analizom obimne dokumentacije, utvrdio nepostojanje jedinstvene i proverene evidencije, o vrsti i vrednosti nepokretnosti Grada, kojom se diskreciono upravlja u uskom krugu ljudi.\nI pored toga, što je Savet od Republičkog geodetskog zavoda, Republičke direkcije za imovinu, grada Beograda, Gradskog Stambenog preduzeća, Ministarstva poljoprivrede, Direkcije za građevinsko zemljište i izgradnju Beograda, dobio različite i neuporedive podatke o nepokretnostima grada Beograda, jedina nesporna činjenica je da je ta imovina velike vrednosti.\nImajući u vidu važnost ove teme i činjenicu da nadležni organi nemaju potpune podatke o imovini ne samo grada Beograda, već ni Republike Srbije, Savet je u izveštaju dao preporuke Vladi.


Novi protesti na Kosovu - 2004-04-29\nU Srbici na severu Kosova, gde je juðe uhapšen bivši pripadnik OVK i KZK, Sami Ljustaku, danas su održani masovni protesti sa kojih je upuæen zahtev za njegovo hitno oslobadjanje. Iako su demonstracije protekle bez incidenata, ni ovoga puta nisu izostale parole kojima se hitno zahteva od UNMIK-a i KFOR-a da momentalno prestanu sa hapšenjima bivših boraca OVK.\nPisutnim gradjanima, obratio se i poslanik u Kosovskom Parlamentu, Gani Koèi, koji je naglasio da medjunarodne snage ovakvim ili sliènim hapšenjima postižu samo suprotan efekat.\nI u južnom delu Mitrovice danas je istim povodom primeæeno okupljanje gradjana albanske nacionalnosti ali incidenata nije bilo. Medjutim mere bezbednosti su pojaèane na gotovo èitavoj teritoriji Kosova tako da se pojaèan broj medjunarodnih vojnika može primetiti i u Prištini.\nA današnji dnevnik na Albanskom jeziku "Koha Ditore" prenosi izjavu komesara medjunarodne policije, Stefena Felera, kojom on upozorava medjunarodnu javnost da nakon martovskih nasilnièkih demonstracija preti i opasnost od nove eskalacije nasilja koje ovoga puta moze prerasti u novi rat 2005. godine. Feler je precizirao da je Januara ove godine zahtevao od Ujedinjenih Nacija moguænost praæenja pojedinih osoba za koje je posedovao informacije da pripremaju "nešto" na Kosovu ne precizirajuæi o èemu se zapravo radi, ali da je za takvu akciju dobio negativan odgovor.


2005-11-02 HAG/DEN HAAG\nKroz dve sedmice, 16. novembra 2005. godine, biće izrečena presuda Seferu Haliloviću, bivšem načelniku Štaba vrhovne komande Armije BiH, optuženom za zločine koje su snage pod njegovom komandom počinile u septembru 1993. nad hrvatskim civilima u selima Grabovica i Uzdol.\nSuđenje Seferu Haliloviću završeno je krajem avgusta ove godine nakon neobično kratkog dokaznog postupka odbrane koja je za sedam radnih dana izvela samo tri svedoka. Postupak iznošenja dokaza tužilaštva trajao je 61 dan uz izjave 41 svedoka čime je optužba nastojala da dokaže odgovornost Halilovića za ubistva hrvatskih civila u selima Grabovica i Uzdol u septembru 1993. godine Optužnica Halilovića tereti po načelu komandne odgovornosti kao načelnika Štaba vrhovne komande Armije BiH i zapovednika operacije “Neretva 93”, u okviru koje su zauzeta pomenuta sela i počinjeni zločini.\nOdbrana je dokazivala da Halilović nije komandovao operacijom i negirala je da optuženi nije preduzeo potrebne mjere da spreči zločine ili kazni odgovorne za ubistva hrvatskih civila. Glavna teza odbrane je bila da Halilović nije imao "efektivnu kontrolu" nad snagama koje su učestvovale u Operaciji Neretva 93.\nSefer Halilović se dobrovoljno predao Tribunalu u septembru 2001. i tri meseca kasnije pušten je da na slobodi čeka početak suđenja. U Pritvorsku jedinicu se vratio desetak dana pre početka postupka i napustio je ubrzo nakon što je on završen, te izricanje presude čeka na slobodi. Prema nalogu Pretresnog veća Halilović bi u Hag bi trebalo da se vrati 14. novembra, dva dana uoči izricanje presude.


Večeras nebeski spektakl - Ozonpress :: internet portal\nTokom naredne noći nebo će prekriti više od stotinu meteora na čas, a iz Astronomskog društva „Ruđer Bošković“ preporučuju građanima koji žele da posmatraju tu pojavu da odu izvan grada, gde vlada potpuni mrak.\n„Međutim, to nije moguće skoro nigde postići. Zemlja je strašno svetlosno zagađena, tako da iz Beograda praktično i ne vredi da posmatramo ovu pojavu, jer je zbog dva do tri miliona sijalica nebo toliko svetlo da se gase svi ti mali sitni meteori kojih je najviše“, rekao je Srni sekretar Astronomskog društva „Ruđer Bošković“ Milan Jeličić.\nOn je objasnio da prolaskom oko Sunca, jezgo komete koje je uglavnom od leda, isparava i rasipa čestice različite veličine, koje stvaraju široki prsten oko Sunca, kroz koji Zemlja u svom kretanju prolazi otprilike od polovine jula do polovine avgusta.\n„Najveća je verovatnoća da će Zemlja u svom kretanju oko Sunca proći kroz najgušći deo tog puta komete i onda se očekuje da u idealnim uslovima bude više od sto meteora na čas“, rekao je Jeličić, dodajući da je reč o kometi „Svift-Tatl“.\nOn je naveo da čovek vidi na nebu zvezde od prve do šeste veličine, ali da je beogradsko svetlo toliko jako da sve zvezde šeste, pete i četvrte veličine, odnosno one najslabije, ne mogu viđeti golim okom.\nKada zađe Sunce, sazvežđe Pesej se nalazi negđe na severoistoku, a takozvani radijant, odnosno centar iz kojeg izlaze meteori, nalazi se na samom horizontu, što znači da pola meteora koji idu ispod horizonta za Srbiju, ali i Republiku Srpsku su nevidljivi.\nJeličić je istakao da će negđe oko ponoći gotovo do jutra biti moguće posmatrati ovaj meteorski roj, jer su tada najbolji uslovi.\n„Ovaj fenomen će trajati gotovo celu noć. Mi praktično nailazimo na ostatke te komete `Svift-Tatl`, koja je u potpunom mraku, kada će Zemlja u svom kretanju oko Sunca nabasati na taj poslednji prolazak gde je taj prsten oko Sunca najgušći“, dodao je Jeličić.\nDEX 12/08/2015 u 11:18 Odgovorite\nDa odu izvan grada, gde vlada potpuni mrak…..Pa ja sam vrstan astronom..


Važna uloga mobilnih timova u inkluziji Roma\nDirektor Kancelarije za ljudska i manjinska prava Vlade Republike Srbije Suzana Paunović izjavila je 5. marta da su mobilni timovi za inkluziju Roma ključni resurs i značajan mehanizam u inkluziji Roma, pri čemu je zahvaljujući njima mnogim pripadnicima te zajednice život promenjen nabolje.\nPaunović je na otvaranju konferencije „Mobilni timovi za inkluziju Roma – postignuća, razvoj i perspektive“ istakla da se pozitivni rezultati ogledaju u tome što su pomenuti timovi doprineli tome da prava, usluge i informacije budu dostupnije pripadnicima romske nacionalne manjine. Ona je ukazala na to da su mobilni timovi za inkluziju Roma već prisutni na terenu, kao i da postižu određene rezultate za koje svi veruju da će do kraja godine biti još bolji.\nPomenuti projekat sprovodi se dve godine, a pre tačno godinu dana potpisani su sporazumi sa lokalnim samoupravama, čime je započeta aktivnost u vezi sa konstituisanjem prvih mobilnih timova na lokalnom nivou, podsetila je Paunović. Ona je objasnila da trenutno 20 mobilnih timova za inkluziju Roma radi u 20 lokalnih zajednica, uz napomenu da taj dobar primer može biti prosleđen i na druge lokalne samouprave.\nŠef prvog Sektora operacija Delegacije EU u Srbiji Jolanda San Hose ocenila je da projekat predstavlja odlično partnerstvo, kao i da su mobilni timovi postali priznati činioci u inkluziji Roma.\nAmbasador Misije OEBS-a u Srbiji Peter Burkhard istakao je da su mobilni timovi uticali na to da se mnogima promeni život nabolje pružajući im pomoć na terenu. Burkhard je poručio da su ti timovi bitan mehanizam za inkluziju Roma, i dodao da takav model treba prepoznati kao dobru praksu.\nPredsednik Nacionalnog saveta romske nacionalne manjine Vitomir Mihajlović saopštio je da su mobilni timovi postigli izuzetno dobre rezultate, uz ocenu da su Romi ekstremno i generacijama najsiromašniji, da je veliki broj pripadnika te manjine nezaposlen, a da je veliki broj dece van obrazovnog sistema.


TV Most - Institut za srpski jezik SANU, 70 godina od osnivanja\nInstitut za srpski jezik SANU, 70 godina od osnivanja\nSvečana akademija povodom obeležavanja 70 godina od osnivanja Instituta za srpski jezik SANU biće održana u sredu, 15. novembra 2017. godine, sa početkom u 11 časova, u Svečanoj sali Srpske akademije nauka i umetnosti.\nZvanicama će se obratiti predsednik SANU, akademik Vladimir Kostić, direktor Instituta, dr Jasna Vlajić-Popović i rukovodioci svih projekata koji se realizuju u Institutu.\nInstitut za srpski jezik SANU osnovan je 15. jula 1947 godine i do danas je ostao centralna naučna ustanova u Srbiji za sistematsko proučavanje srpskog jezika i izradu kapitalnih rečnika srpskog jezika. Za ovaj Institut vezana su sva vodeća imena srpske lingvistike XX veka: Aleksandar Belić, osnivač i prvi direktor Instituta, njegovi učenici akademici Irena Grickat-Radulović, Milka Ivić, Pavle Ivić i Mitar Pešikan, kao i mnogi drugi istaknuti filolozi našeg vremena.\nU programu će kratko biti predstavljen istorijat Instituta za srpski jezik SANU i njegova bogata naučna i izdavačka delatnost. Zvanice će imati priliku da vide i dva kratka filma - dokumentarac o dugogodišnjem predsedniku SANU i prvom direktoru Instituta, Aleksandru Beliću, sačinjen od odlomaka iz radio i TV emisija dobijenih iz arhive RTS-a i animirani film u kojem saradnici Instituta na popularan način prikazuju široj publici, a ne samo lingvistima, čime se konkretno bave u okviru svojih istraživanja.\nNa primeru obrade samo jedne reči – za ovu priliku odabrana je reč jezik – gledaoci će biti provedeni kroz delatnost svih institutskih projekata.\n„Danas, 70 godina od osnivanja, u Institutu je zaposleno čak 65 saradnika – među njima 41 doktor nauka. Većinu zaposlenih čine mladi, perspektivni istraživači pred kojima stoji velika odgovornost da započete institutske poslove uspešno nastave, a zatim i dovrše“ – izjavila je dr Jasna Vlajić-Popović, direktor Instituta.


RTS :: Hor i Simfonijski orkestar RTS-a u Somboru obeležavaju rođendan Radio Beograda\nMuzika Hor i Simfonijski orkestar RTS-a u Somboru obeležavaju rođendan Radio Beograda\nsubota, 07. sep 2019, 20:28 -> 21:40\nHor i Simfonijski orkestar RTS-a u Somboru obeležavaju rođendan Radio Beograda\n„Klasiku, molim“ – naziv je koncerta koji se, u okviru obeležavanja 95. godišnjice Radio Beograda, održava u Somboru, u Gradskoj hali „Mostonga“, u subotu, 7. septembra od 20.30.\nU Somboru nastupaju Hor i Simfonijski orkestar RTS-a pod dirigentskom palicom maestra Bojana Suđića. Direktan prenos koncerta je na Radio Beogradu 3 i na RTS Planeti.\nRepertoar je „top klasika“ i uključuje neke od popularnijih kompozicija klasične muzičke literature.\n„Program je raznovrstan tako da ćemo imati i Ohridsku legendu i Veliku čočečku igru, ali ćemo imati i numere iz opera Karmen, Nabuko, Knez Igor. Zanimljivo je i da će se tu naći i filmska muzika, kao što su na primer Pirati sa Kariba“, rekla je, gostujući u Jutarnjem programu, Nikoleta Dojčinović, odgovorna urednice Muzičke redakcije Radio Beograda 1 i koordinator događaja.\nDodaje da je ideja bila da se proslava rođendana radija decentralizuje, pa su tako koncerti organizovani u različitim gradovima Srbije.\n„Cela ova proslava je proslava svih naših programa, i trudimo se zaista da zajedno učestvujemo i da pokažemo šta Radio Beograd, kao najstariji elektronski medij u Srbiji, može, zna, ume i šta je do sada uradio“, naglasila je Dojčinovićeva.\nGlavni i odgovorni urednik Radio Beograda 1, Srđan Bošković, naglašava da nije slučajno odlučeno da se večerašnji koncert održi u Somboru, s obzirom na to da je to grad sa veoma bogatom tradicijom, naročito u oblasti umetničke muzike.\nSimfonijski orkestar i Hor RTS-a takođe slave 80 godina postojanja, a Radio Beograd svoj 95. rođendan obeležava serijom koncerata jer je muzika važan element njegove istorije i postojanja.\n„Građani Sombora imaju priliku da čuju profesionalno i najviše umetničko izvođenje popularnih dela umetničke muzike“, naglašava Bošković.\nPored toga, Glavni i odgovorni urednik Radio Beograda 1, izražava zahvalnost upravi Grada Sombora na pokroviteljstvu ove manifestacije.\nU sklopu proslave rođendana Radio Beograda, a kao uvertira u obeležavanje stote godine postojanja, prvi koncert je bio organizovan 25. avgusta, kada je u Beogradu, na Kalemegdanu nastupao Big Bend, čiji je nastup imao prenos na RTS Planeti.\nU planu su još RTS Karavan, 12. septembra u Kosovskoj Mitrovici, a tu su i dve Šarenice – 14. i 15. septembra, sa brojnim gostima i solistima.\nU SANU se takođe organizuje Svečana akademija, na kojoj će biti dodeljeni Zlatni mikrofoni.\n(subota, 07. sep 2019, 22:43) - anonymous [neregistrovani]\n(subota, 07. sep 2019, 13:33) - Nedim [neregistrovani]\nU pohodu na Ginisa svira 46 ruku i 230 prstiju\nRadio je mlad: 95. godina Radio Beograda\n"The Brand New Heavies" posle tri godine ponovo u Beogradu\n"Belgrade SAXperience" od 2. do 5. oktobra\n„Zapratite“ Betovena u novoj sezoni Beogradske filharmonije


Wizz Air i Eurowings ponovo lete od narednog mjeseca? – Fokus.ba\nUspostava i obim letova u velikoj mjeri ovisit će o restrikcijama koje budu na snazi\nAvioindustrija je jedna od privrednih grana koje su najviše pogođene pandemijom koronavirusa i Međunarodni aerodrom Sarajevo u ovom trenutku dijeli sudbinu brojnih drugih zračnih luka i zrakoplovnih prijevoznika širom svijeta.\nAli, kako je za N1 rekla stručna saradnica za odnose s javnošću Sanja Bagarić-Arnaut, uskoro se očekuje obnavljanje nekoliko linija iz Sarajeva.\n“S obzirom da su dvije vodeće svjetske organizacije iz oblasti zdravstva i zrakoplovstva (WHO i IATA) ocijenile putovanja, odnosno boravak u avionu i zračnim lukama sigurnim, te da predstavljaju relativno nizak zdravstveni rizik kada je u pitanju mogućnost zaraze koronavirusom, vjerujemo da će u narednom periodu ipak doći do većeg interesa za putovanja i kod samih građana. Mi moramo istaći da na Međunarodnom aerodromu Sarajevo provode se sve higijensko epidemiološke mjere u skladu sa preporukama nadležnih zdravstvenih tijela, što putovanje sa sarajevske zračne luke i boravak na njoj čini gotovo u potpunosti sigurnim, kada je u pitanju mogućnost zaraze koronavirusom. Također i naši partneri, aviokompanije ulažu ogromne napore u osiguranje uvjeta, a kako bi se rizik širenja zaraze u zrakoplovima smanjio na najmanju moguću mjeru”, kazala je. Bagarić-Arnaut dodaje kako istraživanje koje je objavila IATA kaže da su između januara i jula ove godine zabilježena tek 44 slučaja zaraze koronavirusom za koje se sumnja da je infekcija prenesena tokom leta.\nU isto vrijeme, 1,2 milijarde putnika letjelo je u ovom periodu. Trenutno se preko sarajevskog aerodroma odvijaju se letovi kompanija Turkish Airlinesa (Sarajevo-Istanbul, šest puta sedmično), Air Serbia (Sarajevo-Baograd, četiri puta sedmično), Austrian Airlines (Sarajevo-Beč, četiri puta sedmično), Pegasus (Sarajevo-Istanbul, četiri puta sedmično), Flydubai (Sarajevo-Dubai, četiri puta sedmično), Croatia Airlines (Sarajevo-Zagreb, jednom sedmično).\n“Od sredine idućeg mjeseca očekuje se obnavljanje i letova kompanije Wizz Air za Budimpeštu, dva puta sedmično. Od istog mjeseca i kompanija Eurowings bi trebala obnoviti letove za Keln i Štutgart. Napominjemo da zbog situacije sa pandemijom Covid-19, situacija sa letovima se konstantno mijenja, te aviokompanije zadržavaju pravo izmjene reda letenja. Kada je riječ o planovima za budući period, a kako je dogovoreno na sastanku održanom prošle sedmice, Turistička zajednica Kantona Sarajevo i predstavnici turističkih agencija će sa hotelijerima napravit atraktivne pakete za boravak turista iz Ujedinjenih Arapskih Emirata prema njihovim željama i interesima”, kazala je Bagarić-Arnaut.\nWizz Air suspenduje 50 linija, među njima iz Sarajeva i Tuzle


INĐIJA SLAVILA NA BRDU! Bosančić je Janjićev "džoker", Čuka se čuvala za Kup!\nFoto: screenshot Youtub / screenshot\nUtakmica odigrana na Banovom brdu spustila je zavesu na današnji program kada su u pitanju mečevi Superlige.\nFudbaleri Inđije uspeli su da minimalnim rezultatom savladaju Čukarički i tako sruše snove "brđana" o četvrtoj pozciji.\nDa večerašnja utakmica ima "manji" značaj u odnosu na onu koju će u sredu u sklopu Kupa Srbije odigrati puleni Aleksandra Veselinovića videlo se po sastavu trenera domaćih.\nFK Čukarički, FK Molde\nVan protokola za večerašnju utakmicu ostao je napadač Slobodan Tedić, nije na terenu bilo ni Veljka Birmančevića, kao ni povređenog kapitena Marka Docića, što su gosti uspeli da iskoriste i dođu do tri boda.\nVeselinović je odlučio da odmori određene igrače i tako ih sačuva za duel sa Vojvodinom (sreda, 17 časova), što je i razumljivo jer njegova ekipa jedino kroz uspeh u najmasovnijem klupskom takmičenju kod nas može da izbori plasman u Evropu.\nInđija je pružila dobru igru protiv kombinaovanog sastava belo-crnih, imali su gosti više prilika i loptu u nogama, te potpuno zasluženo prestonicu napustili s kompletnim plenom.\nGol odluke bio je deo Nemanje Bosančića u 85. minutu, koji se dobro snašao u kaznenom prostoru rivala, te iz okreta uspeo da savlada čuvara mreže domaćih Đorđa Petrovića.\nTrener gostiju Janjić, 25-godišnjeg vezistu ubacio je samo pet minuta pre nego što je postiagao pobedonosni gol.\nPosle 28 odigranih kola, Čukarički je peti s 48 boda, a Inđija 14. s 22. U narednoj rundi, "brđani" gostovati Partizanu u Humskoj, dok će Inđija dočekati Spartak.\nProleter - TSC 1:3 (0:1)\n(Jovanović 55 - Lukić 6pen, Silađi 66, Zec 83)\nVoždovac - Napredak 1:0\nJavor - Vojvodina 1:3 (0:0)\n(Zvekanov 82 - Zukić 56 i 68, Jevremović 80 ag - Zvekanov 83)\nSpartak - Partizan 3:2 (1:2)\n(Nikolić 29, 59, Denković 69 - F. Stevanović 12, 44)\nCrvena zvezda - Radnik 4:1 (2:1)\n(Pankov 29, Babić 38, Radulović 85p, Simić 90 - Makarić 23)\nČukarički - Inđija 0:0\n15.00 Mladost - Mačva\n17.00 Radnički Niš - Rad\nsuperliga tabela 1\nVIDEO: Andrija Radulovic gol i slavlje pod severom\nAndrija Radulovic gol i slavlje pod severom\nGOLGETERSKI TRILER U SUPERLIGI Inđija se oporavili od DEBAKLA u Humskoj, pa porazila Javor u neverovatnom meču\nMetalac sa igračem više izgubio od Javora, Inđija PREOKRENULA ZA TRI MINUTA, pa ispustila pobedu na samom kraju meča! /VIDEO/\nPRISTAO BIH I DA SMO PRIMILI GOL Savo Milošević zadovoljan PETARDOM u Humskoj, ali ne leti: "Ovo je LIČILO NA DOBRE PARTIJE iz prošle godine! MORA BOLJE"\nLoše igre i rezultati tokom prolećnog dela šampionata uticali su na to da Voždovac u finišu Superlige Srbije ostane bez trenera Jovana Damjanovića!\nNa pet utakmica 31. kola Superlige Srbije viđeno je čak 14 pogodaka.\nFudbalski klub Mačva saopštio je da je preminuo njegov nekadašnji golman Dušan Vasić Vasura.\n"NISAM HTEO PRE UTAKMICE DA GOVORIM" Dejan Stanković o bizarnom gostovanju: Teren neravan, igrali smo "uzbrdo"\nU Ivanjici su fudbaleri Crvene zvezde nastavili niz trijumfa u domaćem šampionatu.\nGoran Đorović više nije selektor mlade fudbalske reprezentacije Srbije\nMlada reprezentacija Srbije u fudbalu dobiće novog selektora, umesto dosadašnjeg Gorana Đorovića.\nPukla bomba na Banovom brdu, Čukarički PRODAO IGRAČA Laciju za 2.500.000 evra!\nVelike stvari poslednjih godina radi Čukarički kada su u pitanju transferi, a evo još jednog.\n"FALI RAMADANI NIKADA NEĆE PREUZETI MAČVU!" Snažna poruka iz Šapca: Grad OSTAJE uz svoj klub\nGradonačelnik Šapca, dr Aleksandar Pajić, demantovao je informacije da će Fali Ramadani preuzeti šabački fudbalski klub Mačva.\n"JEFTINO SMO PRIMILI GOL" Nemanja Jović razočaran porazom Partizana u derbiju: "Moramo da osvojimo Kup"\nNemanja Jović, fudbaler Partizana, izjavio je da su crno-beli jeftino primili gol u 164. večitom derbiju protiv Crvene zvezde.\nJoveljića i Radonjića je jedna stvar više oduševila nego sam rezultat protiv Voždovca\nCrvena zvezda je proslavila titulu. Navijači su napunili stadion, a Zvezda je napunila mrežu svog protivnika i završila sezonu sa neverovatnom gol razlikom - 96:19!\nIvančević: Nosio sam dres Partizana, ali se na terenu borim samo za svoj tim\nTrener Novog Pazara Radmilo Ivančević rekao je danas da će njegovi fudbaleri nastojati da iskoriste probleme u Partizanovoj odbrani i izrazio očekivanje da će do kraja jesenjeg dela prvenstva pružati bolje partije.\nVasiljević: Novi Pazar ne želi da zavisi od drugih\nOdbrambeni fudbaler Novog Pazara Aleksandar Vasiljević rekao je da će njegov tim ići na pobedu protiv Hajduka u Kuli u poslednjem kolu fudbalske Super lige Srbije, kako bi sprečio da mu opstanak zavisi od drugih rezultata.\nDragutinović: Imamo tim, a pričamo o smeni selektora\nIvica Dragutinović, reprezentativac Srbije koji zbog povrede nije nastupio na Svetskom prvenstvu u Južnoj Africi, trenutno se nalazi u Beogradu i pomno prati zbivanja u nacionalnom timu povodom eventualne smene selektora Radomira Antića.\nVučić danas sa šefom delegacije EU u Srbiji\n"BAVIM SE ČITANJEM DUŠA" Pričalo se da je naša pevačica promenila veru, na vrhuncu popularnosti se povukla, a ovo je istina o njenom životu i evo kako izgleda\nPROGOVORILA O RITUALU SA SVOJIM KOZAMA Nakon skupljanja krvi u čaše i plesa oko vatre, Elena Karić otkrila kako izgleda njeno druženje sa životinjama


Milan Nešić | 14. okt 2019.\n“Ako postoji nekakva objektivna odgovornost za ono što se desilo kompaniji B92 i njenim zaposlenima – moja je najveća u odnosu na sve ostale, jer sam imao najvišu funkciju. Ako je pitanje da li sam mogao da donosim nekakve drugačije odluke… Verovatno da. Opredelio sam se za ono što sam tada video kao moguća rešenja koja su postojala u svetu“, objašnjava Matić.\nUkazuje da je pokušao da primeni model britanskog Kanala 4 (Channel 4) za koji kaže da je igrao ulogu javnog servisa – dok je istovremeno bio u privatnom vlasništvu.\n„Mogli smo možda posle Petog oktobra da postanemo deo Javnog servisa, ali tadašnja politička elita je odlučila ipak da kontroliše javni servis i da ga upotrebi na svoj način. Da ostane u državnoj upotrebi. Sigurno se grešilo, ali mislim da je zasluga B92 i podsećanje na dobru praksu i primere u godinama u kojima je funkcionisao”, kaže on.\nSa Veranom Matićem Glas Amerike je razgovarao u okviru multimedijalnog projekta u pripremi – koji je posvećen slobodi medija i izražavanja u Srbiji – #afreepressmatters #voazaslobodumedija. Tim povodom smo u Beogradu obavili intervjue sa novinarima istraživačkih portala, lokalnih medija, javnog servisa, jedne komercijalne televizije i medijskom savetnicom predsednika Srbije.\nU prethodne dve godine, prema bazi podataka Nezavisnog udruženja novinara Srbije, počinjeno je ukupno 190 napada na novinare – od kojih je 16 fizičkih, 130 pritisaka i 44 verbalne pretnje.\nB92 O2 Stanje u medijima Veran Matić\n← U Srbiji registrovano 500 medija civilnog društva\nNUNS zahteva da uzbunjivač iz Krušika bude hitno oslobođen →


Lečenje zuba - popust za firme, stomatološki pregledi | VirtualniGrad\nKod poslovanja, izuzetno je bitan utisak koji ostavljamo, pri čemu je izgled zuba jedan od upečatljivijih. Svi znamo koliko su važni redovni stomatološki pregledi i zdravlje zuba, pa ipak, često nađemo razloge da bismo izbegli odlazak kod stomatologa i eventualne stomatološke intervencije.\nNeke sprečava strah, neke nedostatak vremena, a mnoge ume obeshrabri cenovnik stomatološke ordinacije. Na sreću, postoje stomatolozi koji misle i o tim problemima svojih pacijenata, te pronalaze načine da ih ispirišu da redovno posete stomatološke ordinacije i, ukoliko je potrebno, obave lečenje zuba.\nStomatološka ordinacija Dr Marta Hess pomoći će Vama i Vašim zaposlenima da imate lepe i zdrave zube, a samim tim, da ostavljate bolji utisak na klijente i poslovne partnere. Za sve firme, ova stomatološka ordinacija u Novom Sadu, odobrava povoljnosti kod plaćanja, uz koje će cene stomatoloških usluga biti neosetne. Tačnije, možete da plaćate na 12 mesečnih rata, a pored zaposlenih u firmi, ovako povoljne stomatološke usluge mogu da koriste i članovi njihovih porodica.\nLečenje zuba ova ordinacija obavlja najsavremenijim aparatima, uz pomoć kojih se rano otkrivaju karijes i ostale bolesti zuba, kao i oni za lečenje korena zuba. Pored toga, ovde možete obaviti beljenje zuba, ultrazvučno skidanje kamenca, staviti keramičke krunice, zubne proteze i sve ostalo, što će Vaš osmeh učiniti blistavim.\nDoprinesite i na ovaj način imidžu Vaše firme, jer zdravi zubi čine da izgledate profesionalno i ozbiljno. Tome će doprineti povoljni stomatološki pregledi i lečenje zuba stomatološke ordinacije Dr Marta Hess.


Na posao došla oba rukovodstva\nKURŠUMLIJA - Predstavnici dva suprotstavljena rukovodstva opštine Podujevo, koja se ne priznaju, juče ujutro su ponovo došli na posao, nakon što su prethodne noći izašli iz kancelarije u kojoj su boravili dva dana i jednu noć. Kompletan tekst\nUgljanin potpisao ugovor sa šest opština\nBEOGRAD - Ministar bez portfelja Sulejman Ugljanin danas je u Vladi Srbije potpisao ugovore sa predstavnicima opština Ljubovija, Bela Crkva, Osečina, Alibunar, Petrovac na Mlavi i Varvarin, na osnovu kojeg će one preći u nadležnost Kancelarije za održivi razvoj nedovoljno razvijenih područja.\nŠansa za 25.000 nezaposlenih\nKRAGUJEVAC - U Kragujevcu, gde je bez posla oko 25.000 građana, odnosno svaki deveti stanovnik, danas počinje dvodnevni Sajam zapošljavanja, koji će okupiti predstavnike obrazovnih institucija, agencija za zapošljavanje... Kompletan tekst\nGranata u Žitorađi\nPROKUPLJE - Dragiša Trifunović iz sela Podina u opštini Žitorađa našao je neeksplodiranu artiljerijsku granata u blizini porodične kuće, rečeno je danas u policiji. Kompletan tekst\nBEOGRAD - Najstarija žiteljka Srbije, Dobrila Korica, preminula je danas u beogradskoj bolnici "Sveti Sava", saopštilo je Udruženje krematista "Oganj".\nObnovili ugovor sa "Fijatom"


NEDA ARNERIĆ I FEĐA STOJANOVIĆ GOVORE ZA ZRKLIK | ZR KLIK\nZrenjanin- U Kulturnom centru večeras pred izvođenje predstave „Izvinjavamo se, mnogo se izvinjavamo“, proslavljeni glumci Neda Arnerić i Feđa Stojanović govorili su za portal ZRklik.\nGlumci su se podsetili divnih dana provedenih u Zrenjaninu, Feđa nam je otkrio da mu je davnih dana bilo ponuđeno rukovodeće mesto u zrenjaninskom pozorištu, ali je ponudu odbio. Otkrio nam je da je davnih dana imao i butik u centru Zrenjanina (u holu Narodnog pozorišta “ Toša Jovanović“) i da su u njemu bile zastupljene kreacije njegove rođene sestre Mirjane Marić.\nNeda se predivno oseća u Zrenjaninu u kojem ima dosta prijatelja. Trenutno ima ponudu za dva scenarija i jedan film, ali za sada ništa ne može da prihvati jer sa ovom predstavom dosta putuje po Srbiji, a uskoro ih očekuje i prekookeanski put.\nPitali smo Nedu Arnerić:U večerašnjoj predstavi tumačite lik Borke koja je suptilna, emotivna, povučena osoba, gde se takva žena uklapa u svetu u kojem danas živimo, gde je muškarac dominantan?\n-Borka je žena kojoj život nije bio naklonjen, verovatno ju je pratilo mnogo nesrećnih ljubavi. Ona je primer da se i u poznim godinama može dogoditi ljubav- poručila je Neda i najavila predstvu „Izvinjavamo se, mnogo se izvinjavamo“ koju ona doživljava kao dramu, a ne kao komediju.


Mehmed Bardhi: Još nema dogovora sa DPS-om - Lajme nga Ulqini\n“Spreman da čujem sve strane, neka gospoda iz vlasti i opozicije stave na papir ponudu, pa da je vidimo“, kazao je Bardhi\nAlbanska koalicija (AK) još nije postigla dogovor o postizbornom savezu sa Demokratskom partijom socijalista (DPS), i spremna je na razgovore i sa vlastima i opozicijom, kazao je predsjednik Demokratskog saveza u Crnoj Gori Mehmed Bardhi.\nOn je naveo da će zahtjevi AK u pregovorima biti da Tuzi budu punopravna opština, i da Albanci budu proporcionalno zastupljeni u institucijama.\n„Nemam informaciju da su počeli razgovori sa DPS-om, ali spremni smo na razgovore i sa vlasšću i opozicijom. Spreman da čujem sve strane, neka gospoda iz vlasti i opozicije stave na papir ponudu, pa da je vidimo“, kazao je Bardhi agenciji MINA.\nOn je rekao da je AK na izborima zabilježila uspjeh osvojivši jedan mandat, ocjenjujući da su Albanci doživjeli pad na izborima, jer će u parlamentu imati samo dva predstavnika.\n“Zakon diskriminiše manjine”\nBardhi smatra da je razlog zašto Albanci neće imati više poslanika u Izbornom zakonu, koji je, kako je naveo, jednostrano usvojila crnogorsko-srpska pravoslavna većina.\n„Zakon je pokazao da nije dobar i pravičan i da diskriminiše manjinske narode.Pokazalo se da je naše protivljenje njegovom usvajanju bilo opravdano, jer taj Zakon ne poštuje odredbe Ustava“, precizirao je on.\nBardhi je dodao da su albanskim partijama posmatrači OEBS-a saopštili da Izborni zakon nije dobar.\nPrema njegovim riječima, o tom aktu treba dublje da razmišljaju rukovodeće strukture i opozicija, „jer neće biti lako da se Albanci odbace“.\n„Arhitekte izbornog zakona moraju dobro da aniliziraju njegove posledice jer realnost i istorija ne praštaju. Albancima su zakinuta prava, a to je narod koji je glasanjem za suverenu Crnu Goru postao državotvoran i ne pristajemo da neko pokušava da nas marginalizuje“, kazao je Bardhi.\nOn je ocijenio da su izbori pokazali svu problematiku unutar albanskih partija, kojima je nedostajalo jedinstvo zbog političkog neprofilisanja određenih subjekata.\n„Kod nekih stranaka je došla do izražaja politička korupcija, što je opasnije od materijalne i finansijske korupcije jer to srozava društvo“, kazao je Bardhi.\nPredsjednik Force Nazif Cungu rekao je agenciji MINA da taj savez, o mogućim postizbornim koalicijama, nije kontaktirao za sada niko.\n„O našim zahtjevima govorićemo kada se to desi“, naveo je on.


Poseta ruske delegacije Institutu za ratarstvo i povrtarstvo\nU periodu od 16.10. do 19.10.2017. dve delegacije proizvođača suncokreta iz Rusije bile su u poseti Institutu za ratarstvo i povrtarstvo i Odeljenju za industrijsko bilje, u organizaciji dugogodišnjeg poslovnog partnera iz Rusije Andreja Kosihina iz kompanije “Atlas”. Obe delegacije su brojale po 20-tak članova i bile iz različitih severnih regiona Rusije (Republike Udmurtija, Tatarstan, Baškortostan).\nNa samom Odeljenju za industrijsko bilje goste su dočekali i pozdravili u ime direktora dr Sanja Vasiljević, pomoćnik direktora za naučnoistraživačke poslove, i rukovodilac Odeljenja za industrijsko bilje dr Vladimir Miklič sa saradnicima.\nZatim je održana prezentacija oplemenjivačkog programa suncokreta, nakon čega su gosti posetili staklenik i laboratorije Odeljenja, skladišno-distributivni i doradni centar Instituta.\nU severnim predelima Rusije se zbog agroekoloških uslova mogu gajiti samo hibridi suncokreta kraće vegetacije. Zbog više faktora, a verovatno i globalnog otopljenja, suncokret se sve više gaji u severnim republikama Rusije i očekuje se značajan rast površine. Novosadski rani hibridi suncokreta već su se odlično pokazali u ovim specifičnim uslovima gajenja. Takođe, zbog specifičnih problema u borbi protiv korova, izuzetno su traženi hibridi tzv. SUMO tehnologije, otporni na tribenuron metil.\nNaš Institut je među prvima u svetu stvorio ovakve hibride i sada poseduje veoma veliki asortiman registrovanih hibrida na svim značajnim tržištima sveta.\nGosti iz Rusije su pokazali veliko interesovanje za asortiman NS semena suncokreta, aktivno su učestvovali u razgovoru tokom i posle prezentacije i pozvali na još širu i intenzivniju saradnju, budući da je reč o nepreglednim prostranstvima i nesagledivim mogućnostima koje ovo tržište pruža.\nPrilog o poseti ruske delegacije Institutu:\nFoto i video izvor: Radio televizija Vojvodine


Protection viza (podklasa 866) je trajna viza koja vam omogućava da radite i studirate u Australiji. Namenjena je onima koji ispunjavaju uslove da imaju australijsku zaštitu i koji su stigli u Australiju legalno.\nOsnovna taksa za ovu vizu iznosi AUD35. Za ovu vizu možete da aplicirate online ili da pošaljete aplikaciju poštom odgovarajućoj ambasadi Australije. Vreme obrade aplikacije varira, ali je cilj da se sve zaštitne vize procesiraju što je ranije moguće.\nTreba imati u vidu da je ovo veoma kompleksan proces i da može trajati neko vreme.


Vesti online / Sport / Šoutajm / Novak u novim patikama\nNovak u novim patikama\nNajbolji srpski teniser Novak Đoković pred početak nove sezone postao je zaštitno lice japanske kompanije "Asiks". Đoković je napustio "Adidas", ali još nisu poznati detalji ugovora sa novim proizvođačem, prenosi "B92".\nDizajnerska agencija "Grin rum" (Green Room) iz Amsterdama, inače vodeća u ovoj oblasti za kompaniju "Asiks", razvila je potpuno nov način predstavljanja, plasiranja i prodaje svojih proizvoda, u saradnji sa samim Đokovićem. On je postao deo kampanje "I MOVE ME" u kojoj učestvuju i mnoge poznate ličnosti, a kreativni direktor agencije Pol Silkoks istakao je koliko je velika stvar što je jedan takav sportista maneken baš "Asiksa".\n- Energija i profila Novaka Đokovića bili su idealni za svež i energičan pravac našeg brenda. Pozitivnost kojom je doprineo kampanji dala nam je šansu da stvarno napravimo veliki iskorak na startu nove godine za "Asiks". To je sjajan novi proizvod za sezonu koja sledi - rekao je Silkoks.\nSrpski igrač je otkrio ranije za "B92" kako je došlo do saradnje.\n- Veliki korak za mene. Morao sam da budem 100 posto siguran da želim da promenim patike pre nego što sam to zapravo uradio. Znao sam da, ako postoji prilika za tako nešto, onda je to u trenucima kada sam imao šest meseci pauze. Tehničko osoblje japanske kompanije "Asiks" je dolazilo nekoliko puta u Monte Karlo gde sam trenirao, radili smo dosta na patici. Fokus je bio na dimenzijama, detaljima i specifikacijama koje su prilagođene meni i mom stilu kretnje i proklizavanja. Zadovoljan sam, stvarno jesam, imao sam mnogo vremena da treniram u njima - istakao je Đoković.


Arhiva - Republikanski senatori i osoblje Kongresa razgovaraju u sali za sednice u pauzi drugog suđnja za opoziv predsednika Donalda Trampa u Senatu, na Kapitolu, 13. februara 2021. (Senate Television via AP)\nDržavne i lokalne republikanske grupe ukoravaju federalne zakonodavce iz sopstvene stranke koji su glasali za opoziv ili osudu bivšeg predsednika Donalda Trampa zbog podsticanja na pobunu u američkom Kapitolu prošlog meseca.\nSenat je u subotu oslobodio Trampa pojedinačne optužbe za podstrekivanje na smrtonosni napad 6. januara na sedište američkog Kongresa dok se to telo sastajalo da potvrdi da je demokrata Džo Bajden pobedio Trampa na predsedničkim izborima u novembru.\nMeđutim, sedam republikanaca iz Senata pridružilo se strani na kojoj je bilo svih 50 demokrata glasajući u korist osuđujuće presude, učinivši da rezultat glassanja bude od 57 prema 43, što je bilo za 10 glasova manje od potrebne dvotrećinske većine da bi Tramp bio opozvan.\nOd oslobađajuće presude, državni republikanski odbori u Severnoj Karolini i Luizijani ukorili su dvojicu njihovih republikanskih senatora, Ričarda Bura i Bila Kesidija, zbog glasanja za osudu Trampa - kolege republikanca čiji je jedini mandat na vlasti završio Bajdenovom inauguracijom 20. januara.\n"Republikanci širom Severne Karoline, lideri partija sa kojima sam razgovarao, bili su šokirani i razočarani glasom senatora Burra i želeli su da iznesu izjavu u kojoj se kaže da se ne slažemo s njim", rekao je u utorak CNN-u republikanski predsedavajući u toj državi Majkl Vatli.\nBur, koji se ne kandiduje za ponovni izbor sledeće godine nakon tri šestogodišnja mandata u Senatu, rekao je u odgovoru: "Ovo je zaista tužan dan za republikance Severne Karoline. Rukovodstvo moje stranke odabralo je lojalnost jednom čoveku (Trampu) nad osnovnim principima Republikanske stranke i osnivačima naše velike nacije".\nVatli je rekao da ne misli da je Trump, koji je pozvao stotine svojih pristalica da se suprotstave zakonodavcima dok potvrđuju Bajdenovu izbornu pobedu, kriv za pobunu na Kapitolu 6. januara u kojoj je poginulo pet ljudi, uključujući policajca Kapitola čija se smrt istražuje kao ubistvo.\nU Luizijani, izvršni odbor Republikanske stranke te države jednoglasno je ukorio Kasidija nakon što se pridružio šestorici republikanaca u glasanju protiv Trampa.\n"Osuđujemo, najoštrije moguće, glasanje... senatora Kesidija da se osudi bivši predsednik Trump", rekla je grupa u tveetu od subote.\n"Srećom, prevladale su bistrije glave, a predsednik Tramp je oslobođen optužbe za opoziv podnete protiv njega".\nKesidi je poručio: "Naš Ustav i naša zemlja važniji su od bilo koje osobe. Glasao sam za osudu predsednika Trampa jer je kriv".\nOstale republikanske organizacije u svojim državama napadaju ili razmatraju prigovore ostalih pet republikanskih senatora koji su glasali protiv Trampa: Pat Tumi iz Pensilvanije, Mita Romnija iz Jute, Suzan Kolins Mejna, Lise Murkovski iz Aljaske i Bena Sase iz Nebraske.\nDejv Bol, okružni republikanski zvaničnik u Pensilvaniji, prekorio je Tumija zbog njegovog glasa, rekavši: "Nismo ga poslali tamo da glasa po savesti. Nismo ga poslali tamo da učini pravu stvar ili šta god je rekao da radi. Poslali smo ga tamo da nas zastupa".\nTumi, koji se povlači nakon dva mandata u Senatu, rekao je: "Učinio sam ono što sam smatrao ispravnim i sigurno bih voleo da mislim da bih, bez obzira na moje političke prilike ili da li sam se ponovo kandidovao ili ne, uradio bih istu stvar".\nDeset republikanaca u Predstavničkom domu koji su se pridružili svim grupi od 222 jedinstvenih demokrata u tom telu glasanjem za opoziv Tramopa, nedelju dana nakon haosa na Kapitolu i nedelju dana pre nego što je on napustio funkciju, takođe su se suočili sa uvredama i ukorima partijskih zvaničnika.\nGrupa konzervativnih republikanaca iz Predstavničkog doma, koja se protivila Trampovom opozivu, pokušala je da ukloni članicu Kongresa Liz Čenej iz Vajominga sa njenog rukovodećeg mesta broj 3 u klubu stranke, ali je ona lako preživela izglasavanje poverenja\nKongresmena Adama Kinzingera iz Ilinoisa, otvorenog Trampovog kritičara, odrekla se vlastita familija zbog njegovog glasa za opoziv Trampa.\nKinzinger je rekao da mu je 11 članova njegove familije poslalo rukom napisanu poruku na dve stranice koja je započela: "O, bože, kakvo si razočaranje i nama i Bogu!"\nU pismu ga optužuju za rad sa "đavolskom vojskom", za koju se navodi da uključuje demokrate i "lažne vesti".\n"Mislili smo da ste dovoljno 'pametni' da vidite kako levica ispira mozak mnogim 'takozvanim dobrim ljudima', uključujući vas same" i druge republikance. "Pali ste čak i na njihove socijalisitčke ideale! Tako, tužno!"\nKinzinger je rekao da su članovi porodice pretrpeli "ispiranja mozga" u konzervativnim crkvama.\n"Ne zameram im ništa", rekao je, "ali nemam nikakvu želju niti osećam potrebu da to krenem to da ispravljam. To je 100 odsto na njima da krenu da ispravljaju, a iskreno, nije me briga hoće li to učiniti ili ne".\nKinzinger je rekao da zna da bi njegov glas protiv Trampa mogao ugroziti njegovu političku karijeru, ali da "nije mogao da živi sam sa sobom" ako "kada sam jednom bio pozvan da obavim zaista tešku obavezu, nisam to učinio".


Početna SKGO o grejanju gradova\nUpućivanjem Inicijative za korekciju aktuelne politike formiranja cena komunalnih proizvoda i usluga Vladi Republike Srbije, SKGO je još početkom 2009. godine ukazala na to da kontinuiran rast cena energenata na svetskom tržištu nije kompenzovan od strane državnih organa odgovarajućom korekcijom politike cena proizvoda i usluga JKP. Analize koje su obavljene u gradovima i opštinama ukazuju na to da su cene komunalnih usluga ekonomski neodržive i da je to ključna prepreka za očuvanje i unapređenje kvaliteta komunalnih sistema.\nPrvi korak u rešavanju ovakve situacije treba da bude ukidanje Uredbe o postupku privremene obustave prenosa transfernih sredstava iz budžeta Republike Srbije jedinici lokalne samouprave. SKGO smatra da bi istovremeno sa ukidanjem sporne Uredbe trebalo pristupiti donošenju Strategije reforme javnih komunalnih preduzeća, koja bi, između ostalog, trebalo da se bavi i sistemskim definisanjem metodologije formiranja cena komunalnih prizvoda i usluga.\nU skladu sa navedenom Uredbom, dozvoljena je korekcija cena komunalnih usluga u skladu sa projektovanom stopom inflacije za godinu za koju se donosi program poslovanja preduzeća, pri čemu se ne uzima u obzir rast cena ulaznih parametara (gasa, mazuta), dok bi eventualna jednostrana korekcija cena komunalnih usluga od strane lokalnih vlasti dovela do privremene obustave prenosa transfernih sredstava. Ovakav pristup za posledicu ima poslovanje velikog broja JKP sa gubitkom, što dovodi do obaranja nivoa kvaliteta usluga.\nSKGO skreće pažnju na neophodnost sistemskog definisanja metodologije formiranja cena proizvoda i usluga javnih komunalnih preduzeća, koja će uvažiti princip pokrića svih troškova njihovog poslovanja i omogućiti razvoj komunalnog sektora i investiranje u infrastrukturu. Ovakav pristup mora da podrazumeva i donošenje odgovarajućih pratećih mera socijalne politike na lokalnom nivou, kojima će se omogućiti pristup osnovnim komunalnim proizvodima i uslugama domaćinstvima sa nižim primanjima.


Višković: Nema dobre proizvodnje i profita bez zadovoljnih radnika - Klix.ba\nVeće plate Višković: Nema dobre proizvodnje i profita bez zadovoljnih radnika\n8.8.2019. u 22:17\nRepublika Srpska Radovan Višković\nPredsjednik Vlade Republike Srpske Radovan Višković rekao je večeras da su ozbiljni poslodavci u RS-u svjesni da ne mogu zadržati radnu snagu bez povećanja plata, te da nema dobre proizvodnje i profita bez zadovoljnih radnika.\n"A onda da na iste plate, uplate poreze i doprinose, a Vlada će im vratiti 70 posto uplaćenih poreza i doprinosa na to povećanje plata. Cilj tih zakona bio je upravo da se izbjegnu koverte, da se olakša privrednicima i da ih stimulišemo da svoje zbirne stope poreza i doprinosa sami kreiraju", rekao je Višković.\nOn je naveo da su određeni privredni subjekti iz RS-a već pohvalili nove zakone i mjere.\nOn je naglasio da će julske penzije biti uvećane za dva posto i da će povećanja biti kada god za to bude prostora u budžetu RS-a.\nDo kraja 2020. godine 2\nSvakog ponedjeljka 62\n1h 48min 31\nPoboljšanje kvaliteta 27\nPozitivna statistika 56\n2h 33min 10


Hoće li Krivokapić srušiti sopstvenu vladu ili će naći rešenje da vuk bude sit, a Leposavić na broju? - 24sedam\nMinistar pravde je istakao da državni organi, a pre svega Skupština, odlučuju o tome da li će se okončati njegovo ministrovanje\nNe smiruju se strasti u Crnoj Gori podgrejane izjavom ministra pravde i ljudskih i manjinskih prava Vladimira Leposavića o genocidu u Srebrenici. Premijer Crne Gore Zdravko Krivokapić brže-bolje je zatražio njegovu smenu, ali Leposavić i dalje “deli pravdu”.\nIzjavio je da neće podneti ostavku jer je njegov zadatak pomirenje i poboljšanje međuetničkih odnosa i dodao da to nije pitanje njegove tvrdoglavosti, nego da je reč o vrednostima za koje se bori.\nLeposavić je istakao da državni organi, a pre svega Skupština, odlučuju o tome da li će se okončati njegovo ministrovanje, ali da on “ne pakuje kofere”, jer, kako kaže, zna vrlo dobro i oseća da je u pravu, da je razlog njegovog istupanja dobar i pravedan i da je u korist svih.\nKrivokapić dan pre susreta sa Milom pogazio datu reč: Carinu uzeo od Demokratskog fronta\nTeške reči, pa i optužbe, pale su na račun koalicionih partnera. Lider Demokratske narodne partije Milan Knežević izjavio je da je Krivokapić indirektno optužio njega, potpredsednika Vlade Dritana Abazovića i Leposavića da stoje iza zavere rušenja vlade.\nLider Nove srpske demokratije Andrija Mandić je kazao da su pozvali Krivokapića “da nađe zajednički jezik sa Leposavićem i da se kriza u vladi prevaziđe”, ali premijer nije prihvatio njihov predlog.\nPokret URA Dritana Abazovića, najavila je da će glasati za smenu ministra.\nU međuvremenu, naravno, bivši režim Mila Đukanovića trlja ruke spreman da “pripomogne” raspadu novoformirane crnogorske vlade.\nNaime, poslanik DPS-a Danijel Živković izjavio je da je vlada Zdravka Krivokapića izgubila legitimitet te da je pitanje dana kada će biti održani novi izbori. On smatra da veći problem od inicijative za smenu predstavlja odsustvo autoriteta predsednika Vlade, te postavlja pitanje kakav bi epilog bio da Leposavić ne bude razrešen u Skupštini.\n-Nijedan čovek pa ni premijer Zdravko Krivokapić ni ministar pravde, ljudskih i manjinskih prava Vladimir Leposavić nisu vredni povratka DPS-a i njihovih saveznika, rekao je Filip Adžić iz Građanskog pokreta URA odgovarajući na pitanje da li bi premijer izgubio autoritet, ako bi, recimo, povukao zahtev za smenu ministra.\nOcenjuje da bi u slučaju da se povuče premijer Krivokapić to značilo pad Vlade jer bi onda predsednik mandat morao da dodeli nekome drugome.\n-U slučaju kada vidimo da su opstrukcije od njih izražene ne bi čudilo da on taj mandat ponudi nekome iz DPS-a kao pojedinačno najjače partije, rekao je Adžić.\nNakon ove izjave Adžića, jedan od lidera Demokratskog fronta (DF) Andrija Mandić poručio je Krivokapiću i Leposaviću da “puste provokacije Filipa Adžića koje imaju za cilj podele i raskole u našem narodu i pravoslavnom biću”.\n-Ovaj trenutak od vas traži odgovornost i pomirenje. Nacionalni interes prevazilazi sve pojedinačne zađevice, svađe i sukobe, napisao je Mandić na Tviteru.\nNa kraju, ipak, ovaj test za Vladu Zdravka Krivokapića malo će izgleda da sačeka, jer Skupština neće u skorije vreme da razmatra predlog za razrešenje ministra Leposavića. Kako poručuju, postoji veliki broj akata koji su već u proceduri, a veoma su važni za život građana.\n-Pomenuti akt će se razmatrati kad dođe red na njega i kad se stvore formalni preduslovi, ako pre toga ministar ne podnese ostavku, čime bi Skupština bila lišena rasprave i odlučivanja o predmetnom pitanju, rekli su iz Odeljenja za odnose sa javnošću Skupštine za “Vijesti”.\nVreme će pokazati hoće li se naći idealno rešenje, koje bi učinilo da se Krivokapiću ne poljulja autoritet, a da Leposavić ostane u vladi.\nTagovi: Andrija Mandićcrna goraDritan AbazovićZdravko Krivokapić\nMuke sa migrantima u Bihaću: Stanari zgrada ih nalaze i na svojim balkonima


Fudbal solidarnosti - Glas Podrinja\nOmladina Pokreta socijalista je u toku juna na teritoriji cele Srbije organizovala humanitarne turnire u malom fudbalu pod nazivom „Fudbal solidarnosti ““ Igraj i pomozi“, radi prikupljanja novčanih sredstava koja su uplaćena u Fond za lečenje dece u inostranstvu.\nTim povodom je i omladina Pokreta socijalista Šabac organizovala 20. i 21. juna humanitarni turnir u malom fudbalu na terenu Sportskog društva „Partizan“ u Šapcu.\nPored ekipe Pokreta socijalista , na turniru su učestvovali i: SNS Šabac, SNS Majur, Cerski marš, Pravni fakultet za privredu i pravosuđe, Nova Srbija, Zapadna Srbija, JKP „ Vodovod“ i JKP „ Stari Grad“.\nSvaka ekipa je uplatila po 2.000 dinara na račun Fonda za lečenje dece u inostranstvu. Osim ekipa učesnica akciji se priključio i sindikat „Nezavisnost“ Telekoma Šabac uplativši sredstva iako nisu imali ekipu sa kojom bi učestvovali na turniru zbog radnih obaveza. Ukupno je prikupljeno 20.000 dinara.\nOtvaranju turnira je prisustvovala i izvela počasni udarac, narodna poslanica Gorjana Marinković, član Pokreta socijalista.\nPobednik turnira je ekipa Nove Srbije, koja je bila bolja u finalu od ekipe JKP „ Stari Grad“. Na treće mesto plasirala se ekipa SNS Šabac pobedivši ekipu SNS Majur.\nOvo je bio drugi turnir u malom fudbalu koji je organizovao Pokret socijalista Šabac. Sva sredstva prikupljena na prošlogodišnjem turniru, donirana su prošlog septembra Osnovnoj školi u Miokusu.\nOmladina Pokreta socijalista Šabac se zahvaljuje svim učesnicima na iskazanoj solidarnosti i humanosti, nadajući se i budućoj saradnji u sličnim manifestacijama.


Ako ne želite da štampate nešto što ste već poslali na štampač, zadatak za štampanje možete otkazati—čak i ako je u toku. Ako štampanje nije moguće otkazati izvršavanjem sledećih koraka, potražite dugme za otkazivanje ili opciju u meniju na samom štampaču.\nPrikaži sveOtkazivanje štampanja sa računara\nMožete otkazati sopstveno štampanje. Da biste otkazali štampanje drugog korisnika, morate imati dozvolu za upravljanje dokumentima na štampaču. Za više informacija pogledajte odeljak Šta su dozvole za štampač?\nDvaput kliknite na štampač koji koristite.\nU opciji redosled štampanja desnim tasterom miša kliknite na dokument čije štampanje želite da prekinete, a kliknite na dugme Otkaži.\nOtkazivanje svih stavki u redosledu štampanja\nDa biste otkazali štampanje svih stavki, morate imati dozvolu za upravljanje dokumentima na štampaču. Za više informacija pogledajte odeljak Šta su dozvole za štampač?\nU meniju Štampač izaberite stavku Otkaži sve dokumente. U zavisnosti od štampača, stavka koja se trenutno štampa će se možda odštampati ali će štampanje preostalih stavki biti otkazano.\nDvaput kliknite na ikonu Štampač da biste brzo prikazali zadatke za štampanje koji su u toku na sistemskoj traci poslova.\nDa biste prikazali dozvole za štampač, desnim tasterom miša kliknite na štampač koji koristite, izaberite stavku Svojstva, izaberite karticu Bezbednost, a zatim kliknite na svoje korisničko ime. Ako računar pripada domenu, dozvole za štampač možda kontroliše administrator.\nTakođe pogledajteŠtampanje dokumenta ili datotekePrikazivanje redosleda štampanjaPromena podrazumevanog štampača


FS Češke se ogradio od navijača sa natpisom "Kosovo je Srbija" | Radio Kosovska Mitrovica\nFS Češke se ogradio od navijača sa natpisom “Kosovo je Srbija”\n7. September, 2019 15:24 |\nSavez i češka fudbalska reprezentacija odbacuju ponašanje grupe navijača, čeških državljana koji su navodno planirali da dronom razviju transparent “Kosovo je Srbija”, na fudbalskoj utakmici Kosovo–Češka u Prištini.\nZvaničnik Fudbalskog saveza Češke Mihal Jurman potvrdio je prištinskim medijima hapšenje grupe čeških državljana, navodeći da se radi o navijačima.\n“Možemo potvrditi da je policija u blizini Prištine uhapsila grupu od osam čeških navijača, šest muškaraca i dve žene. Grupa je nosila dron, srpsku zastavu i transparent ‘Kosovo je Srbija'”, rekao je Jurman.\nDodao je da se Fudbalski savez Češke distancirao od ovih dela i rekao da politici nema mesta u sportu.\n“Savez i češka fudbalska reprezentacija žele jasno da stave do znanja da odbacujemo takvo ponašanje navijača koji povezuje politiku sa sportom. Trenutno situaciju kontrolišu kosovska policija, češka policija i češka ambasada”, dodao je Jurman.\nKosovska policija je sinoć privela osmoro čeških državljana koji su navodno planirali da nad stadionom “Fadilj Vokri” podignu dron sa zastavom sa natpisom “Kosovo je Srbija”, preneli su elektronski mediji.\nGrupa čeških navijača je prethodno obišla više srpskih sredina na Kosovu i Metohiji, gde je uručivala humanitarnu pomoć.


Radio BIR - Zajednički projekt Federalnog ministarstva i Memorijalnog centra Potočari\nFederalni ministar za pitanja boraca i invalida odbrambeno-oslobodilačkog rata Salko Bukvarević je s novim direktorom Memorijalnog centra Srebrenica-Potočari, Emirom Suljagićem razgovarao o pripremama za obilježavanje 25. godišnjice genocida u Srebrenici, 2020. godine.\nVeć su počele pripreme za sve aktivnosti koje će biti upriličene u okviru obilježavanja, tokom kojeg je najavljen veliki broj delegacija i gostiju iz cijelog svijeta, ali su u toku i sve redovne aktivnosti u Memorijalnom centru.\nMinistar Bukvarević je iskazao podršku radu Memorijalnog centra, te kazao da je obaveza svih preživjelih da podržavaju projekte kojima je za cilj čuvanje istine o časnoj odbrani, ali i čuvanje uspomene na sve nevino ubijene žrtve.\nNa sastanku je dogovorena saradnja Federalnog ministarstva i Memorijalnog centra te finansijska podrška za rad i organizaciju 25. godišnjice kroz javne pozive koje ovo Ministarstvo raspisuje svake godine u svrhu finansiranja obilježavanja značajnih datuma iz perioda odbrambeno-oslobodilačkog rata.\nTakođer, ovom prilikom pokrenuta je zajednička inicijativa za projekt u okviru kojeg će biti prikupljeni lični predmeti učesnika Marša smrti.\nRadi se o predmetima koje su žrtve i preživjeli imali ili koristili i sačuvali nakon agresije na BiH te koji će biti korišteni kao artefakti.\nU ovom projektu bit će angažirani članovi boračke populacije, prije svega djeca šehida i poginulih branilaca, kao i ratni vojni invalidi i demobilizirani branioci.\nIzmeđu ostalog, na sastanku koji je upriličen u Vladi FBiH, Bukvarević i Suljagić su istakli da organizacija aktivnosti vezanih za obilježavanje godišnjice genocida u Srebrenici 2020. godine treba biti centralizirana i pod vodstvom Memorijalnog centra Srebrenica – Potočari, pa će tako i organizacija marša mira biti u nadležnosti ovog Centra.\nMemorijalni centar zvanično je otvoren 2003. godine, kada je ukopano prvih 600 identificiranih žrtava genocida, a do 2019.godine u Potočarima je ukopano 6.643 žrtava genocida, saopšteno je iz Federalnog ministarstva za pitanja boraca i invalida odbrambeno-oslobodilačkog rata.\nMore in this category: « SDA: Nedopustiva i necivilizacijska odluka PU Foče i Višegrada Direktor Zavoda Pazarić ukazao na nepravilnosti u radu prethodne uprave »


U svakodnevnoj poslovnoj komunikaciji memorandumi se koriste kao podloga za poslovna pisma, otpremnice, tovarne listove i fakture. Poželjno je da memorandum bude osmišljen tako da Vašu delatnost ili uslugu koju nudite predstavi na adekvatan način. Namenjen je za poslovnu komunikaciju naše firme sa ostalim firmama sa kojima smo uspostavili poslovni odnos.\nŠta memorandum treba da sadrži?\nMemorandum treba da sadrži:\nPoslovno ime i pravnu formu društva\nSedište firme (adresa)\nBroj računa u banci i poslovno ime banke\nTakođe, trebalo bi navesti i internet adresu preduzeća, validnu email adresu i broj telefona. Fax se danas daleko manje koristi tako da nije nužno navesti ga, ali nije loše ako već postoji u firmi.\nMemorandumi se štampaju kao pojedinačni listovi na ofset papiru 80-100g/m2 ili specijalnim vrstama papira A4 formata. Pored standardnih, Copy Centar Akademija, nudi Vam mogućnost štampe memoranduma u različitim formatima i punom koloru sa mogućnošću dorade kao što je foliotisak ili zlatotisak i suvi žig.\nmemorandumi bg privrednika 1907-1941\nizvor Arhiv Beograda


BalkanMagazin :: Stipendije EMS-a srednjoškolcima\nčetvrtak, 29. avgust 2019 16:26\nOvo je peta godina zaredom kako EMS AD dodeljuje stipendije srednjoškolcima. Pravo učešća na konkursu imali su učenici treće godine smera elektrotehničar energetike. Godišnja stipendija iznosi 80.000 dinara, a srednjoškolci će imati i obavezu da u različitim organizacionim jedinicama, uz svoje mentore, provedu određen broj časova obavljajući praktične zadatke i upoznajući se sa funkcionisanjem kompanije i prenosnog sistema. Nakon završetka školovanja, postoji i mogućnost zasnivanja radnog odnosa ukoliko bude potrebe za kadrovima.\n- Kao i prethodnih godina, pružanjem finansijske i karijerne podrške uspešnim i talentovanim učenicima srednjih tehničkih škola, dajemo doprinos konceptu dualnog obrazovanja, ali i stvaramo osnov za buduće uspehe naše kompanije. Poslujemo u oblasti koja se ubrzano menja i svesni smo da je za razvoj i napredak neophodno ulagati u mlade i stručne ljude. U Elektromreži Srbije će imati priliku da se upoznaju sa radom jedne moderne i uspešne elektroenergetske kompanije i da iz prve ruke steknu praktična znanja od najboljih stručnjaka koje mogu sresti u našoj zemlji. I ono što je važno – mi mladima ne želimo da budemo usputna stanica. Želimo da im obezbedimo najbolje moguće uslove da se profesionalno razviju i ostvare u sopstvenoj zemlji i da za svoj rad budu adekvatno nagrađeni. Na taj način, korist imaju svi – i mladi stručnjaci, ali i EMS AD i Republika Srbija – istakla je tom prilikom direktorka Jelena Matejić.\nDirektorka Elektrotehničke škole Stari Grad Ranka Vujičić rekla je da su ove stipendije veoma značajne za učenike jer ih dodatno motivišu i pružaju im šansu za nova znanja i iskustva. Ona se zahvalila Elektromreži Srbije istakavši da je to jedina kompanija koja pruža ovaj vid podrške učenicima srednjih elektrotehničkih škola.\nElektromreža Srbije će do kraja godine po peti put dodeliti i stipendije za studente elektrotehničkih fakulteta.


09/07/2020 – PRAVDA – ISTINA\n09/07/2020 15/07/2020 Zdenko0 comment\nSvakodnevno čitam na internetu razne vijesti o hapšenjima i suđenjima građanima koji izražavaju svoje mišljenje… Iskreno , nisam poznavala članove zakona koji se odnose na probleme ovih građana, a to je bio i jedan od razloga zašto sam se bojala dati im i otvorenu podršku, jer sam se bojala da i sama ne bih prekršila neki zakon. Nikada nisam imala probleme sa zakonom i vjerovatno je to bio i razlog što se o zakonima koji se odnose na nas građane nisam puno ni interesovala. Konkretno problematika koja je aktuelna,…\n09/07/2020 09/07/2020 Zdenko0 comment\nHapšenje članova Pravde za Davida zbog obraćanja medijima na Trgu Krajine… Član grupe “Pravda za Davida” Ozren Perduv danas je uhapšen na Trgu Krajine u Banjaluci, gdje je trebalo da se održi konferencija za novinare. Predstavnik grupe “Pravda za Davida” Ozren Perduv priveden je u policiju sa Trga Krajine u Banjaluci, gdje je bila zakazana konferencija za novinare. Na zakaznu konferenciju za novinare došlo je nekoliko novinara, ali ona nije održana, jer je poliicja to spriječila okruživši Perduva, od koga su tražili da se ukloni nekoliko ljudi koji su…\nŠefildski Giros Rajčević ne posustaje u namjerama da na mjestu Dodikovog Vrtnog Patuljka zamijeni Radovana Kilavog; IRB izgubila 250 miliona KM – taj iznos plasiranih kredita je nenaplativ, dio je već otpisan; Pare ukradene za vrijeme “Čistača”… 1. RS je u teškoj finansijskoj dubiozi, sve teže se isplaćuju plate budžetskim korisnicima, koje iz mjeseca u mjesec kasne. Brojnim budžetlijama nisu uopšte uplaćeni doprinosi na plate, što dodatno svjedoči o teškom finansijskom potopu. 2. Zora Vidović, ministarka finansija, primarno sluša i izvrašava naloge Milorada Dodika i uvijek drži u rezervi…


Stipendije za kurseve jezika u Italiji\nHome > Učenje italijanskog > Stipendije Instituta\nUčenje italijanskog Toggle navigation\nUčenje italijanskog online\nKursevi u delokrugu aktivnosti\nKursevi za strance u Italiji\nUpitnik za evaluaciju kursa italijanskog jezika\nItalijanski institut za kulturu u Beogradu svake godine nudi određeni broj stipendija polaznicima svojih kurseva koji su zainteresovani da usavrše svoje poznavanje italijanskog jezika i kulture u školama u Italiji.\nTo su stipendije koje potpuno ili delimično pokrivaju isključivo troškove pohađanja kursa tj. školarine za dve ili četiri nedelje koliko kurs jezika traje. Stipendije se mogu koristiti tokom cele godine, a naročito u letnjim mesecima. Putne troškove, kao i troškove smeštaja i boravka pokriva stipendista. Uobičajeno je da škola jezika pomaže u pronalaženju smeštaja.\nMolbu za dobijanje stipendije mogu da podnesu polaznici koji trenutno pohađaju kurs italijanskog jezika pri Italijanskom institutu za kulturu. Ne mogu konkurisati oni koji su već jednom dobili stipendiju u iznosu od 100% u poslednje dve godine (2017. i 2018).\nMolbe kandidata koji nisu regulisali plaćanje kursa neće biti razmatrane.\nNeophodno je da kandidati u potpunosti popune priloženu molbu u vidu formulara, u protivnom kandidatura neće biti validna i da je pošalju mejlom na adresu corsilingua.iicbelgrado@esteri.it najkasnije do 15. aprila 2019.\nBeograd, 26. mart 2019.


Zapad Banka - Pravna lica - Garancije\nUkoliko prodajete, vršite uslugu, učestvujete na tenderu, izvodite radove, kupujete uz avansno plaćanje, projektujete, postavljate novu opremu, preporučujemo da se obezbedite garancijama!\nGarancija je instrument obezbjeđenja, kojim banka izdavalac preuzima na sebe, po nalogu svog klijenta, neopozivu obavezu, da će utvrđeni iznos platiti na poziv korisniku garancije, kao obeštećenje za neizvršeno plaćanje ili uslugu od strane svog klijenta, za čiji račun banka nastupa.\nNudimo vam mogućnost realizacije više vrsta garancija.\nTenderska garancija je vrsta bankarske garancije, kojom se pokrivaju štete do visine garantnog iznosa, koje bi korisnik garancije (naručilac) imao za slučaj, da učesnik na tenderu, čija je ponuda prihvaćena kao najpovoljnija, ne zaključi ugovor ili ne dostavi garanciju za dobro izvršenje posla. Učesnik na tenderu je nalogodavac po garanciji (klijent banke).\nCarinska garancija je vrsta bankarske garancije, kojom Banka garantuje Upravi carina Crne Gore, redovno izmirenje obaveza po osnovu akciza, poreza, carinskog duga i ostalih dadžbina od strane klijenta, a u zavisnosti od carinskog procesa. Ove garancije se mogu koristiti i kao obezbjeđenje plaćanja nekih od poslova (skladištenje robe, tranzit robe). Carinska garancija se može izdati kao zajednička ili kao pojedinačna. Zajednička garancija se odnosi se na ukupnu vrijednost robe za dati period, dok pojedinačna može da se koristi za samo jedan, određeni uvoz robe.\nAvansna garancija predstavlja bankarsku garanciju, kojom se Banka obavezuje, da će korisniku garancije isplatiti određeni iznos novca (datog avansa), za slučaj da njegov dužnik (isporučilac roba/usluga/radova) ne ispuni ugovorenu obavezu, za koju je primio avans. Dužnik je u ovom slučaju nalogodavac po garanciji – Klijent banke.\nPlativa garancija je vrsta garancije, kod koje se Banka obavezuje, da će na prvi poziv izvršiti isplatu određene sume novca korisniku garancije, ukoliko nalogodavac, u predviđenom roku, propusti da plati isporučenu robu. Rok važenja ove garancije poklapa se sa rokom plaćanja robe iz osnovnog ugovora.\nČinidbena garancija je vrsta bankarske garancije, kojom se Banka obavezuje, da će korisniku garancije (investitoru, naručiocu, kupcu) isplatiti garantovani iznos, ukoliko nalogodavac - Klijent banke (davalac usluge, prodavac) ne ispuni svoje ugovorene obaveze.